
MINE UNGE VENNER 



PAA BEGGE SIDER 



AF 



ATLANTERHAVET 



PERSOxNERNE 



Bkdstemo'r (Bedstemo'rs Stemme). 

Peter Corneliussen, kaldet Peter Kanel, hendes Søn, 

Værtshusholder i Kælderen ,Det grønne Haab" paa 

Kristianshavn. 
Paula, deres Adoptivdatter. 
Pauline, en lille munter Pige. 

Kaptejn Gorm, Fører af Barkskibet ,Det grønne Haab''. 
Frederik Valby. 
Hans Nattergal. 
Kristian Børnehus. 

Jap Willadsen, en Særling fra Dragør. 
Første 

Anden [ gamle Fyr fra Bombe-Bøssen. 
Tredje 
En gammel halvbb'nd Kone. 

Den lille Prinsesse paa „Glædes-Øen" i det stille Ocean. 
Hendes smaa Piger: 

Første lille Pige. 

Anden lille Pige. 

Tromme. 

Banjo. 

Bambus-Fløjte. 
Hendes Krigere. 

Handlingen foregaar: Første og sidste Akt i Kælderen „Det 
grønne Haab* paa Kristianshavn. Anden Akt paa en lille 
O i det stille Ocean. Mellem første og sidste Akt et Tids- 
rum af 3—4 Aar. 



OUVERTURE 



oolen skinner paa Kristianshavn — 
en Minut, og saa er den borte: 

alle de grønne og røde Tage 
bliver med Et saa sorte. 



Men Solen skinner paa Kristianshavn, 
paa alle de sværtede Tage, 

paa alle de „Pladser** fra Arilds Tid, 
som endnu findes tilbage, 

Paa den stevede, graa Ærv^Tdigh/;^), 

Asiatiske Compagni, 
paa Frelserens Taam, rn^A Kn'/)n *//, M^r»/I, 

og det grfrnlarui-k.e H r^;: k( //^^-.u . 



Da dufter det — o, jeg skulde vel lé, 
men Vemod er blandet deri: 

der dufter fra Værfter, fra Vold og Kanal 
en forunderlig Poesi. 



Paa Kristianshavn, med den grønne Vold, 
en skælvende Foraarssol skinner, 

paa Udsigten ud over Kallebodstrand — 
paa alle Barndommens Minder. 



Paa Knippels- og Lange- og Snurre-Bro, 
paa alle de Folk, som gaar dér, 

paa „Jodens Bule" — som man rev ned — 
og paa Bernehuset, som staar dér. 



Halvt hollandsk lever den lille By 

— fra Stor-Staden skilt ved en Strøm, 

saa bred som Langebroen er lang — 
sit Liv i en Fortids-Drøm. 



Patricier-Husene drømmende staar — 
ja dengang var Pladserne fulde 

af vimplede Skuder, med himmelhøj Rig, 
som rundt om Jordkloden skulde. 



Men Smaamanden, han som i Kælderen bor, 
hvor sjeldent en Solstribe skinner, 

han tærer med særlig Trofasthed paa 
de gamle og kære Minder. 



„Finf* er der ej i den Kælderhals, 
og Selskabet er noget blandet, 

men Menneske er man blandt Mennesker dér 
og ønsker sig intet andet. 



Man kan i de rige, luftige Rum 
leve saa snærende bundet — 



det Sted, hvor Lykken til hver Tid bor, 
er endnu i Verden ej fundet. 



I Kælderens merke og trange Hul 
dér kan en Solstribe skinne, 

hvori man en Drem om Luft og Lys, 
om Haab for Livet kan finde. 



Solen skinner paa Kristianshavn, 
paa de grenne og rode Tage — 

langt derfra kan man ønske sig 
i den trange Kælder tilbage. 



Ja, den, som er faret Halv-Kuglen rundt, 
med Bagage af Længsler og Minder, 

kan synes, at Danmark er saadan en Kælder - 
hvori en Solstribe skinner. 



New York, Foraaret 1899 — Skagen, Efteraaret 1902. 



FØRSTE AKT 



I Kælderen „Det grønne Haåb'^ paa Kristianshavn. 

Kælderen er dyb — sparsomt Lys — lavt til det 
sværtede Loft. 

Tilvenstre en Trappe ^ der fører op til Kælder- 
Dåren. 

Paa hver Side af Døren et lille Vindu med dyb Karm; 
nogle Urtepotter med blege Planter — en Trækasse, hvori 
der er saaet Karse; et tomt Fuglebur; en støvet Model af 
et fuldrigget Skib; nogle „engelske* Porcellænsfigurer (af 
den Slags, som Søfolkene bringer hjem fra Rejser). 

Under de to Vinduer, langs Muren (som er fuld af 
jordslaaede, fugtige Pletter) smaa Borde med Træstole om- 
kring. 

I Baggrunden et enkelt Vindu, som sidder højt oppe 
paa Muren. Bag et rødt Shirtings Fortræks-Gardin ses 
Skaale, Fade og Kopper. Her falder en sparsom Solstraale 
ind, naar Handlingen begynder. 

Mellem Baggrunds-Muren og Væggen tilhøjre — paa 
skraa — er Skænken, med Flasker, Glas, Cigarkasser, et 
Sprit-Apparat etc. 

En Stol udenfor Skænken. 

Midt paa Væggen tilhøjre fører en lille, lav Trappe op 
til et mørkt Rum — uden Dør — „Bedstemors Kammer'^. 

Tilhøjre i Forgrunden, opad Væggen, en lille Kommode, 
med et Spejl, et lille Uhr (under Glaskuppel), Syæske og 
smaa Dame-Nipssager. 

Paa denne Væg er der Skilderier: En Silhouet af Frederik 
d. Sjette (tilhest) — et stort koloreret Litografi af Garihaldi 
— et Litografi af Frederik d. Syvende — samt Skibs- 
Portrætter af Brigger og Barkskibe, for fulde Sejl i grønt 
eller blaat Vand. 

Saa begynder Handlingen. 

Paula (opkiltret Kjole — Trætefler) skurer Gulvet. 

Hun har sat en Spand hen foran Skænken — stetter sig til Gulv- 
Skrubben — ser ind til det merke Rum . . . 

Paula. 
Kaldte Du, Bedstemor? — 

Bedstemors Stemme. 
Kommer Solen ikke nu? — 

Paula 

(ser hen til Vinduet i Baggrunden). 

Den maa straks være der! . . . 

Jap Willadsen (en bejet Skikkelse — over de Halvhundred, støt- 
tende sig til en Stok — ) kommer tilsyne i Kælder-Deren, everst paa 

Trappen tilvenstre. 

Jap Willadsen. 
God Formiddag! — flittig som altid? . . . 

Paula 

(sætter Gulv-Skrubben fra sig, lader Kjolen falde ned). 

Aa — det er ikke saa farlig bevendt med 
den Flid. 

Willadsen. 



? 



Forstyrrer jeg? 



Paula. 
Nej. — 

Willadsen. 
Saa kommer jeg igen — lille Paula — som 
sædvanlig ! (ud). 

Paula nikker . . . vrider Gulv-Kluden op i Spanden — bærer Spand 

og Skrubbe ind bag Skænken — terrer sine Hænder i et Haandklæde 

. . . gaar over mod Vinduet tilvenstre, hvor Urtepotterne staar. 

Paula 

(idet hun flytter Urtepotterne). 

Nu kommer Solen — Bedstemor! 

(Gaar til Vinduet i Baggrunden, tager Fade og Skaale ned — i^ 
stiller Urtepotterne i deres Sted, hvor Solstriben falder ind. Saa 
gaar hun tilbage — sætter sig paa Stolen udenfor Skænken — med 
Ryggen mod Kælder-Deren — lægger Hænderne foldede i Skedet — 
og sidder stirrende mod Blomsterne, der suger Solstraalen ind i sig). 

Bedstemors Stemme. 
Paula! — 

Paula 

(i Tanker — overhører hendes Kalden). 

Bedstemors Stemme 

(lidt stærkere — men mildt). 

Lille Paula! 

Paula 

(rejser sig — stadig betragtende Blomsterne — med foldede Hænder). 

Ja, Bedstemor! 

Bedstemors SteiMme. 
Hvad bestiller Du? — 

Paula. 
Jeg ser paa dine Blomster, Bedstemor . . . 
nu drikker de Solskinnet! 

Bedstemors Stemme 
Jeg kan føle det herind . . . (Hdt efter) Syng 
mig den lille kønne Sang, Paula! — 

Paula. 
Jamen jeg er saa forkølet idag — ! 

Bedstemors StexMme. 
Syng alligevel! . . . 

Paula 

(blidt — idet hun nærmer sig det mørke Rum). 

Har Du haft det ondt inat? — 
Bedstemors Stemme 

(kort). 

Ja! 

Paula henter en Guitar fra det merke Rum — sætter sig paa Stolen 
— synger med en lille Stemme — Øjnene stedse fæstede paa de 

blege Blomster i Vindueskarmen. 



'o' 



Lige førend hun begynder at synge, aabnes Kælder-Døren langsomt 
— Frederik stikker Hovedet ind — lukker Døren forsigtigt — sætter 
sig paa det øverste Trappetrin — lytter til Sangen, idet han støtter 
Haanden under Kinden — og lidt efter læner Hovedet op mod den 

kolde Mur. 

Paula 

(synger). 

MIN BARNDOMS HAVE 

Jeg var en stille lille En, 
som helst løh om alene, 

jeg elsked Voldens Skraaning skjult 
af høje Træers Grene; 

og nederst var en fredet Plet, 

dér groed Siv og Rør saa tæt, 

og vilde Roser gynged let 

op ad en Gærdestav — 

det var min Barndoms Have ved 
den gamle Fæstnings grav. 

Dér sad jeg ensom m^angen Gang 

og stirred over Vandet, 
jeg mente det var Øresund, 

jeg vidste ikke andet; 
og Vandet blev saa stort og smukt, 
jeg syntes det var Køgebugt, 
men naar jeg sad med Øjet lukt, 

blev det et Verdenshav — 
aa,,Du min Barndoms Have ved 
den gamle Fæstningsgrav! 

Dér var min egen Verden bygt 
paa lyse Drømme-Skyer, 

dér fandtes intet Ondt og Slet 

som i de store Byer ; 
dér var man langt fra Larm og Støj, 
dér syntes jeg at Tiden fløj, 
og Himlen var saa ren og høj, 
og Jorden blev saa lav — 
aky Du min Barndoms Have ved 
den gamle Fæstningsgrav ! 

Og over Havet Maager gled, 

de tavse og de vilde, 
m.en m^ellem Rosens Grene slog 

Rør-Sangeren sin Trille; 
den sang — jeg blev saa glad derved : 
at Livet var Lyksalighed, 
naar Andre blot lod En i Fred, 

og man var god og brav — 
aa, Du min kære Have ved 

den gamle Fæstningsgrav! . . . 

(holder inde — rejser sig — hænger Guitarren hen bag Skænken). 

Frederik 

(har rejst sig — strækker Haanden bedende ud imod hende). 

Paula! ... 

Paula 

(vender sig — hurtig). 

Nej — jeg er vred paa Dem — jeg vil ikke 
tale med Dem . . . 

Frederik 

(stiger ned ad Trinene). 

Paula — naar Du blot vidste — naar jeg 
blot kunde forklare Dig . . . 

Paula 

(kort). 

De kan spare Dem alle Forklaringer. Jeg 
véd, hvad jeg véd. De lover — og De holder 
aldrig Deres Løfter .... Jeg vil ikke tale med 

Dem! (vender sig bort fra ham). 

Frederik 

(staar et øjeblik med udstrakte Hænder — saa stamper han med 

Foden i Gulvet). 

Naa — godt! Man kan altsaa ikke faa 

Frøknen i Tale ! — (leber op — og ud — idet han slaar 
Døren haardt i efter sig). 

Paula 

(vender sig — bleg, med let-dirrende Læber — stryger saa Haaret fra 

Panden — smiler). 

Han er et Barn — en Dreng! . . . Han 
skal ikke faa mig vred! — 

Bedstemo RS Stemme. 
Hvad var det, Paula? — 

Paula. 
Ingenting, Bedstemor! . . . 

Bedstemo'rs Stemme. 
Du narrer mig . . . 

9* 

Paula. 
Gør jeg ? , , . 

Bedstemo'rs Stemme. 
Du narrer mig for det sidste Vers! 

Paula 

(lidt hæftig — med en Rynke i Panden). 

Det synger jeg ikke idag\ — 

(gaar til Skænken — tager et Viske-Stykke frem — giver sig til 

ivrig at afterre Glas og Kopper). 

Willadsen aabner Kælder-Døren — stiger langsomt og besværligt 
ned — tager Hatten af, og sætter sig ved et af Bordene — længst 

borte. 

Willadsen 

(mildt og sindigt — med en let Hoste). 

Goddag igen! — 

Paula 

(kort). 

Goddag! 

Willadsen 

(lægger Haanden paa Øret). 

Ikke et øjeblik ledig . . .? 

Paula 

(afterrer en Kop — hidsig og højt). 

Jeg er snart ked af det . . . 

Willadsen. 
Det er ikke troligt . . . 

Paula. 
Jeg er snart ked af at høre om min Flid 
og alt det andet . . . Jeg gør bare Alting for- 
kert! — (taber Koppen, som gaar itu). 

Willadsen. 
Det kan hændes for den bedste ! (rejser sig og 

vil tage Koppen op). 

Paula. 
Lad bare de Skaar ligge! (steder dem bort med 

Foden — gaar til Skænken, tænder Ild paa et lille Sprit-Apparat 
under en Kedel med Vand — spørgende) Det Skal Vel Være 

den sædvanlige.^ — 

Willadsen 

(har hentet sig nogle Aviser, som han breder ud for sig, idet han 

sætter Briller paa). 

Hvad siger min lille Pige? Vejret er raat 

og blæsende idag . . . jeg trænger til den varme 

Grog! 

Paula. 

Men det er jo Solskin ! (peger mod vinduet, hvor 
Solstriben netop forsvinder). Aa — nU gik den bort ! 

Willadsen. 
Det er Bygevejr . . . Solskinnet kommer og 
gaar — (smilende) ligesom hos en lille Pige! 

Paula 

(svarer ikke — sætter sig paa Stolen udenfor Skænken — tager en 

Bog frem — læser, medens hun nu og da skotter hen imod Kedlen, 

hvorunder Flammen vifter i Trækvinden). 

Willadsen 

(læser i en Avis — skotter nu og da over til Paula, som han be- 
tragter alvorligt — med et stille-beundrende Smil). 

Paula 

(generet af hans Blik — rejser sig — gaar til Kedlen). 
Nu koger Vandet ! (tilbereder og bringer ham Drikken). 

Willadsen 

(klapper hendes Haand). 

En lille god Haand! . . . 

Paula 

(tager Haanden til sig). 

Den er hverken lille eller god — og den er 
slet ikke pæn , . . (tiifejende) her er saa meget 
at holde i Orden! 

Willadsen 

(tager en lille Pakke frem af sin Brystlomme — lægger et Par 
Handsker i hendes Haand — siger forlegen). 

Det er til — naar vi skal ud at spasere 
sammen, Paula! For De kar jo lovet, at vi 
skulde gaa en Tur — naar jeg ikke har min 
Hoste . . . 

Paula 

(ler). 

Har jeg virkelig lovet det? — 

Willadsen. 
Ja — ud i Frederiksberghave . . . 

Paula 

(rækker ham Handskerne). 

Nej — nej — ikke i Frederiksberghave! 

Willadsen 

(trykker hende Handskerne i Haanden — ærbedigt og med et emt- 

vemodigt Blik). 

Saa gaar De dér alene, min lille Paula! 

(vender sig forlegen fra hende — og gemmer sig læsende bag 

Aviserne). 

Paula 

(staar et øjeblik uvis — ser paa ham — gaar saa hen til Kommoden 
og lægger Handskerne i en Skuffe — kommer tilbage — sætter sig 

paa Stolen og Iseser i sin Bog). 

Peter Kanel (Corneliussen) 

viser sig i Kælder-Døren. Han er i Begravelses-Klæderne: sort, 
langskedet, gammeldags Frakke, med hej Krave; høje Flipper: 
sort, høj Silke-Hat, som spiller i det Rødlige. Hans Ansigt blusser, 
hans smaa godmodig-fiffige øjne skinner fornøjet. 

Han stiger ned — nikker i Forbigaaende kort til Willadsen — 
ligeledes et kort Nik til Paula — gaar hen bag Skænken, tager 
Hatten af, som han omhyggelig børster og gemmer — tager Frakken 
af, som han omhyggelig lægger sammen og gemmer, idet han lægger 
sit Brille-Fouteral paa Skænken. Dernæst ifører han sig et For- 
klæde — og skænker sig et lille Glas. 

Peter Kanel 

(drikker — drager et dybt Suk — slikker sig om Munden og siger). 

Saa — nu fik vi da gamle Jeppe Cor- 
neliussen i Jorden ! 

Paula 

(uden at se op fra Bogen). 

Det var Du ellers lidt længe om — et 
helt Døgn! 

Peter Kanel. 
Det gaar ikke saa hurtigt at faa en Kristen- 
sjæl i Jorden ude paa Amager! (ser hen tll Wil- 
ladsen). Vel, Hr. Willadsen? — 

Willadsen 

(herer ikke). 

Peter Kanel. 
Aa den gamle døve Fyr! — (tager sig et 

lille Glas). 

Paula. 
Der var vel et stort Gilde? — 



Peter Kanel. 
Jøsses! naar Slægtens Ældste dør! 



Paula. 
Arver Du noget? — 

Peter Kanel. 
Pyt! Den gamle Jeppe var en fornuftig 
Mand. Han spiste og drak det Hele op i le- 
vende Live ... og her hos mig har han da 

OgSaa lagt nogle Dalere . . . (ser hen til Willadsen). 

Han nøjedes ikke med at sidde og tygge paa 
de forbandede Aviser — timevis til en slap 
Toddy ! 

Bedstemo'rs Stemme. 
Ikke tale ondt om Gæsterne, Peter! Hver 
er god for sig ... ! 

Peter Kanel 

(dæmpet). 

Aa hvor hun hører, den Gamle! (hejt). 
Jeg siger aldrig mine Gæster noget paa! — 

(Pause). 

Peter Kanel 

(lænet over Disken — gnider sine Briller af i sit Skjorteærme - 
blader i en langagtig, fedtet og blækklattet Regnskabsbog — holder 
den op, for at den kan fange det sparsomme Lys fra det lille Kælder- 

vindu — siger utaalmodig). 

Snyd Næsen, Paula — og se om Du kan 
hitte Rede paa disse Kragetær . . . 

Paula 

(læner Albuen paa Disken — snor en Krelle af Nakkehaaret om sin 

Finger, fordybet i Læsningen). 

Det er ikke min Skyld, at jeg har Snue — 

Peter Kanél. 
Er det kanske min? — 

Paula 

(lægger Bogen). 

Det er det mørke, fugtige Hul, som vi 
sidder i 

Peter Kanél 

(med et Udbrud). 

Det grønne Haab! — 

Paula. 
Du er tosset, Fa'r, med dit grønne Haab ! — 

Peter Kanel. 
Det har aldrig været vissent for mig. Men 
Du er gal med dine Romanbøger! — 

Paula. 
De har altid været grønne for migl 

Peter Kanel. 
Hvad for en Snak? . . . 

Paula. 

Naar jeg læser — saa blir Alting lyst og 

smukt og pænt . . . jeg glemmer endogsaa min 

Snue! 

Peter Kanel. 

Du glemmer — (hidsig) ... Du glemmer 

vel ogsaa, hvem der har været god imod Dig? 

Paula 

(rejser sig — læner sig over Disken imod ham). 

Nej, jeg gør ikke, Fa'r! Havde Du og 
Bedstemo'r ikke taget mig . . . saa havde jeg 
vel endnu rendt barbenet omkring paa Kri- 
stianshavns Vold — som den snottede Tøs 
jeg var. 

Peter Kanel. 
Naa, det husker Du! . . . 

Paula. 
Jeg synes bare ikke, at Du skulde minde 
mig saa tidt derom! 

Peter Kanel. 
Er Du nu dér igen? . . . 

Bedstemo'rs Stemme. 
Paula er en god lille Pige. Lad hende i 
Fred, Peter! 

Peter Kanel 

(ydmyg). 

Jeg gør hende ikke den bitteste Smule, 
Mo'r .... Jeg siger bare .... 

Bedstemo'rs Stemme 

(dyb og bestemt). 

Du skal lade hende i Fred! 

Peter Kanel. 
Det er bare de forbandede Tal . . . .! 

Bedstemo'rs Stemme. 
Gi' ingen Kredit, Peter! — 

Peter Kanel. 
Ikke for en øre, Mo'r .... men det er 
øjnene . . . .! 

Bedstemo'rs Stemme. 
Drik ikke saa meget med Gæsterne, Peter! — 

Peter Kanel. 
Saa bli'r der ingen Forretning, Mo'r . . . . 

BedstexMo'rs Stemme. 
Du skal gøre som din Fa*r — Du skal 
spytte ud ! 

Peter Kanel. 
Hvad skal jeg? ... . 

Bedstemo'rs Stemme. 
Spytte det Halve ud ! — 

Peter Kanel 

(sagte til Paula). 

Det kan den Gamle sagtens sige — men 
naar man først har det i Munden .... 

Bedstemo*rs Stemme. 
Hvad siger Du, Peter? — 

Peter Kanel. 
Ingen Verdens Tingl (sagte tu paula). Tag og 
hjælp mig med at tælle sammen! — 

Paula 

(tager Regnskabsbogen). 

Er Du god igen? — 

Peter Kanel. 
Jeg er for god — det er min Fejl I Jeg 
lider bare ikke, at Du laster den gamle Kælder . . . 

Paula. 
Det gør jeg ikke heller — men jeg maa 
mundhugges engang imellem — ellers bli'r det 

siddende inde i mig .... og jeg kan ikl<e 
lide at være en Trold! 

Peter Kanel. 
Det er s'gu alle Fruentimmer — (sagte) og 
den Gamle med! 

Bedstemo'rs Stemme. 
Bid bare fra Dig, Paula! — 

Peter Kanel 

(sagte). 

Uh, hvor hun hører! — 

Paula. 
Hun er god nok! Jeg tror, jeg holder saa 
meget af Kælderen her — fordi hun bor i det 
grønne Haab. Hvad kommer alt det Andet mig 
ved? Naar jeg gaar ude i Solskinnet, og ser 
alle de pæne og fine Mennesker skynde sig 
forbi mig — saa faar jeg den underlige Tanke, 
at de dog slet ikke rigtig véd, hvor de skal 
hen . . . der er ingen, der stadig ligger i det 
mørke Hul og venter paa dem — og kun bli'r 
glad, naar de kommer — og altid er ens, Aar 
ud, Aar ind — her i det gamle gode, grønne 

Haab ! (lægger Hænderne eftertænksomt over hinanden — med en 

mie Hovedbejning). Det skal ikke undre mig, om Du 
ikke forstaar, hvad jeg mener — men jeg 
synes nu saadan! 

Peter Kanel 

(tænker lidt efter — skænker saa af en Flaske i et Glas — og drikker). 

Kanske forstaar jeg — kanske ikke ! (drikker 
igen). Jeg ser bare, at Menneskene river ned og 
bygger op — de vil sløjfe Voldene — de vil 
flytte om paa de gamle Pladser — de vil kan- 
ske en Dag flytte Frelserens Taarn med Kuglen 
og Manden og det Hele . . . men at de bliver 
gladere derved, det ser jeg ikke. 

Men hernede i den gamle Kælder — hvor 
man kan sige, at man hverken ser Sol eller 
Maane — her har mangen god Kammerat 
baaret en glad Time hjem med sig . . . og 
om man bagefter vil rive ned paa ham for 
den Sags Skyld: den glade Time kan de ikke 
sløjfe for ham! 

Pauline kommer i fuld Fart nedad Kældertrappen — snubler 
paa et af Trinene — udsteder et lille Skrig — og springer ned, idet 
hun holder sig fast ved et af de smaa Borde tilvenstre. 

Pauline. 
Saa, for Satan! . . . 

Paula 

(som har taget Regnskabsbogen og tæller Tal sammen — sperger 

rolig). 

Hvad er der? — 

Pauline. 
Dér kunde jeg ha' brukket begge mine Ben! 
(lofter Kjolen op bagtil). Det er nydeligt! 

Peter Kanel 

(læner sig over Skænken). 
Ja — det er nydeligt! (smaaleende). 

Pauline. 
Pas Dem selv! 

Paula 
Hvorfor har Du altid saadant Jag? — 

Pauline 

(sætter sig — undersøger Kjolenederdelen). 

Tænkte jeg ikke nok . . . Skoning og 
Kantebaand — det Hele sjasker om Hælene . . . 
Laan mig et Par Knappenaale, Paula! 

Paula 

(rækker hende). 

Dér! — 

Pauline. 
Og saadan et grusomt Føre . . . Jeg er 
pjaskvaad om Fødderne. Laan mig et Par 

Strømper, Paula! (begynder at knappe sin Stevle op). 

Paula. 
Du vil da ikke skifte her? 

Pauline. 
Peter Kanel kan jo vende sig om! — 

Peter Kanel. 
Du glemmer, jeg har været Rebslager! 

Pauline. 
Hvad er den a'? . . . 

Peter Kanel. 
Jeg har øjne i Nakken! 

Bedstemo'rs Stemme. 
Ingen skifter Strømper dér hvor Gæsterne 
sidder! 

Pauline 

(sagte). 

Uh, den Gamle! (hejt - veniig). Her er ingen 
Gæster — jeg er den eneste! 

Bedstemo'rs Stemme. 
Det er den ene for mangel 

Pauline 

(rejser sig). 

Jeg synes, I bli'r saa store paa det hernede! 
Jeg behøver da Gudskelov ikke at tigge om 

noget! (tager Portemonnæ frem — gaar hen til Peter Kanel). 

Maa jeg bede Dem være saa venlig at give 
mig to smaa Søde! 

Peter Kanel 

(idet han skænker). 

Naa saa Du har Møntsorter, lille Pauline? 

Pauline. 

Her er Knapper ! (kaster en Tokrone paa Skænken). 

Peter Kanel 

(misser med Øjnene). 

Har Du været ude iaftes med Kaptejnen? 

(hæver Glasset og nikker). 

Pauline 

(hæver sit Glas — og misser med Øjnene). 

De kan sige, at De ikke véd det — hvis 
nogen spø'r Dem ! Skaal, Peter Kanel ! (vender sig 
mod Paula). Skal Du ikke ha' en Genstand med? 

Paula 

(tællende i Regnskabsbogen). 

7 Og 9 er 16 — Og 4 er 20 — Og 2 .. . 

Pauline. 
Og 2 og 2 er 4! — Er Du bleven Tæller 
i Banken? Pas paa Sedlerne! 

Paula. 
Pas Dig selv! — 

Pauline. 
Det skal Du ikke sige 2 Gange! (vii lebe op 

ad Trappen — men vender om — til Peter Kanel). Giv mig 

Penge tilbage! . . . 

Peter Kanél. 
Var det ikke bedre, at de blev liggende her 
i Skuffen — til næste Gang? 

3 

Pauline. 
Naada — jeg skal betale for mit Værelse; 
og jeg skal købe en Mængde Smaating idag. . .! 

Hun faar Penge tilbage — gaar til Trappen — meder dér en gammel, 

meget fattig Kone, som bærer en Krukke i et sammenknjrttet Klæde, 

og som med Besvær humper ned ad Trinene og hen til Skænken. 

Peter Kanel 

(tager af Fadene og giver hende noget i Krukken). 

Saa, Mo'r Svensen, nu faar hun ikke mere 
idag. Her kommer saa mange . . . 

Pauline 

(til den gamle Kone). 

Den er nok sløj.? . . . hvad? . . . 

Den gamle Kone rokker med Hovedet og trækker paa Skuldrene. 

Pauline leder hende op ad Trinene, og putter — uden at de andre 

ser det — en Krone til hende. Den gamle Kone op og ud. 

Pauline 

(staaende paa Trappen — ser ned til Paula og siger drillende). 

Du, Paula, jeg skal hilse Dig fra din 
Kærest'! — 

Paula 

(rolig). 

Det skal Du vist slet ikke — for jeg har 
ingen ! 

Pauline. 
Han var sammen med os iaftes — med 
Kaptejnen og mig. Det var bare det, jeg vilde 
sige Dig! — 

Paula 

(rejser sig — rolig). 

Jeg vil bare sige Dig, at Du skal passe Dig 
selv! 

Pauline 

(leende). 

Du kan tro, den skar! . . . 

(løber ud). 

Paula ger en Bevægelse, som om hun vilde op efter hende — men 
sætter sig atter rolig og tæller videre i Regnskabsbogen. 

Peter Kanel. 
Det er ikke nogen Omgang for Dig — den 
Pauline! 

Paula. 
Hun er, som hun er . . . 

Peter Kanel. 
Ja — værst mod sig selv! 

Bedstemo'rs Stemme. 
Peter har Ret! — 

Paula. 
Mig skader hun ikke — og et godt Hjærte 
har hun! 

Peter Kanel. 

Jamen alligevel . . . 

3* 

Paula 

(bragt lidt ud af sin Ro). 

Alligevel synes jeg, at I kunde lade hende 
være god for den, hun er .... og Andre 
med! 

Peter Kanel 

(drillende). 

Hvilke Andre? — 

Paula 

(kort). 

Alle Mennesker I 

Bedstemo*rs Stemme. 
Paula har Ret! — 

Peter Kanel. 
Saa.? Vi kan da ikke rolig se paa, at han, 
denne Frederik, stadig løber her og snuser efter 
Paula ? 

Bedstemo'rs Stemme. 
Jo vi kan! — 

Paula 

(nikker hen imod det merke Hul). 

Tak, Bedstemo'r! — 

Bedstemo'rs Stemme. 
Paula er en god og fornuftig lille Pige — 
hun véd, hvad hun gør! 

Peter Kanel 

(halvhøjt). 

De Fruentimmer — de hænger sammen 
som Ærtehalm! 

Tre GAMLE Fyre, krogede af Gigten, den ene med et Træ-Ben, alle 
humpende ved Stokke, kommer duvende og dukkende ned i Kæl- 
deren — sætter sig ved et af Bordene. 

Peter Kanel 

(oplivet ved Besøget). 

Naa — nu har vi snart den halve Bombe- 
Bøsse hernede! Goddag, Folkens — skal det 
være det Sædvanlige? 

Alle Tre 

(nikker). 

Peter Kanel 

(stiller tre ølglas og tre Snapseglas paa Bordet — skænker). 
Skaal paa en Dansk ! (skænker sig selv en Snaps og 
nipper). 

Alle Tre 

(langtrukkent). 

Skaa — 11 

Peter Kanel. 
Hvad Vind har vi idag, Folkens.? — 

Den første. 
Vinden — hun er paa en Nordvest! 

Den anden. 
Ja — saadan Nord-Nordvest! 

Den tredje. 
Vind med Gigt i! 

(gnider paa sit Træ-Ben). 

Peter Kanel 

(blinker med Øjnene). 

Det mærkes i Tæerne.^ — 

Den tredje. 
Akkurat — i dem, man ikke har! 

Peter Kanel. 
Skaal da, paa en Dansk! 

Alle Tre. 
Skaal, Peter Kanel! 

(Pause). 

Peter Kanel. 
Har I sét noget til Kaptejn Gorm henne 
hos Jer.^ Han lovede jd sidst her, at han vilde 
komme og se til de Gamle i Bombe-Bøssen I 

Den første. 
Nej endnu har vi ikke set noget til ham. 
<smaaieende). Han var ellers go", den Kaptejn — 
det var akkurat lige at vi kunde klare os hjem 
tilkøjs ! 

Den anden. 
Saadan som han kunde drikke og synge 

og holde Taler — og faa os andre til at 
sludre! 

Peter Kanel. 
Jeg siger aldrig noget ondt om mine Gaester. 
Men . . . 

Dex tredje. 
Jeg troede, han var sejlet . . .! 

Peter Kaxél. 
Han sejler hver Dag — men han kommer 
ikke afsted. 

Den axden. 
Han har kanske ondt for at faa Mandskab 
til Skuden? 

Peter Kanel. 
Jeg siger aldrig noget ondt om mine Gæster ! 

Den tredje. 
En rigtig Himmelhund er han! 

Kapt.. Gorms Stemme 

(udenfor Kælder-Der^i). 

Naa, I tre Hundestejler, skal vi saa dyppe 
Tuden i det grønne Haab! . . . 



Deren aabnes raskt — og ned stiger Kapt Gobjc fulgt af Feedebik, 
Haks Nattergal og Kbistiax BasirEHUS. 

Kapt. Gorm 

(en bredskuldret, sværlemmet Mand mellem Fyrre og Halvhundred 
— kortklippet Kind- og Hageskæg, Guld-ørenringe, Haaretredt frem i 
Tjavser over en høj, bred Pande med et mægtigt Arr — Øjnene 
store, blodsprængte — Dobbelthage — nedbøjede Flipper — sort 
Silke-Halstørklæde med en stor Brystnaal af Rosenstene — sort 
Alpakas-Jakke — blaa Vest med Ankerknapper — lang Guld-Uhr- 

kæde om Halsen). 

HoUa, Peter Kanel, Du gamle Synder ! Har 
Du noget paa Sutte - Flasken for mine tre 

tørstige Drenge ? — (uden at vente paa Svar, trykker de tre 

GAMLE Fyres Hænder). Hva' Satan! den halve Bombe- 
Bøsse ude at lufte Kiste- Tøjet! Fik I ikke nok 
af det sidst? — (tii paula). Kom, giv mig et Kys, 
min Snut ! . . . Aa, det er sandt — Du kysser 
ikke ! (tn peter kanél). Faar vi den Portvin fra 
sidst — men ikke det andet Kanél- Vand? 

(betragter Flasker og Glas paa Bordet, hvor de tre gamle Fyre sidder). 

Portvin er en Formiddagsdrik — bagefter 
kommer 01 og Snaps ! (bydende). Sæt Jer, Gutter 
— sæt Jer! . . . 

De tre unge Mennesker flytter et Bord hen, hvor de tre gamle Fyre 
sidder. Willadsen gemt bag sine Aviser. Alle sætter sig. Paula 

gaar ind bag Skænken. 

Peter Kanél 

(bringer en Flaske og Glas). 

Her er min Extra-Portvin, Kaptejn Gorm! . . . 

Kapt. Gorm 

(slaar i Bordet). 

Nu har jeg, Brand brøle mig, set det med! 
En Flaske bringer han — til syv Personer — 

uden at r^ne ham selv med, den gamle Fylde- 
Bøtte! — 

Peter Kaxél 

(undskyldende). 

Jeg mente bare — én ad Gangen . . . 

Kapt. Gorm 

(ler og raaber). 

Tre ad Gangen — eller jeg skal lave et 

Gang-Spil ud af Dig . . . ! (snurrer ham rundt paa 
Gulvet — indtil Peteb Kanéx svimlende raaber: Holdt!). 

Paula 

(frem). 

Nu synes jeg, at den Leg kan være nok! 

Kapt. Gor.m 

(ler). 

Det synes jeg s'gu ogsaa! — Lad ham 
bringe Flaskerne! — 

Peter Kanel bringer forpustet Flaskerne. Frederik rejser sig op. 

Frederik 
Jeg drikker ikke mere i Formiddag! . . . 

Kapt. Gorm 

(ser paa ham — med en Grimace). 

Tør jeg allersomærbødigst spørge den unge 

Herre, hvorfor ikke.? — (griber Flasken — lugter — 

raaber). Aa, den er muggen! Det er Satan til fin 

Næse den Frederik Valby har — men han kan 
jo ogsaa Latin ! (ler). Hej, Peter Kanel, en anden 
Flaske! . . . 

Peter Kanel vil hente en anden Flaske — Paula holder ham 

tilbage. 

Paula 

(kort). 

Det er ikke Vinen, som fejler noget! . . . 

Frederik 

(staaende). 

Nej — jeg vil ikke — jeg mener — jeg 

. . . (kaster sig ned paa Stolen, da Paula stadig vender ham Ryggen) 

Aa, Fanden ivold med det Hele. Lad os drikke 
— lad os synge — , lad os glemme det Alt- 
sammen! 

Kapt. Gorm 

(spiler øjnene op). 

Men — for den lede Syvstjærne — hvad 
er der ivejen med Dig, Dreng? Har Du Katzen- 
jammer? .... 

Frederik. 

Det er Ingenting! (styrter et Glas vin i sig). 

Kristian. 
Det er bare Skorstens-Ild! Den trækker 

ellers godt! . . . (peger paa Frederik, som skyller et nyt 
Glas Vin i sig — og skærer en Grimace). 

Frederik. 
Jeg siger ... det er Ingenting! 

Kristian 

(nynner). 

nDet Hele er kun en Overgang — 
og Alt er Ingenting.*^ . . . 

Kapt. Gorm. 
Ja — syng! 

Kristian 

(peger paa Hans). 

Hans kan synge — jeg ikke. 

Kapt. Gorm. 
Sludder! Go on! 

Kristian 

(til Paula). 

Frøken Paula — maa jeg laane Deres 
Guitar.? — 

Paula 

(gør en afvisende Bevægelse). 

Peter Kanel. 
Nej — den bliV bare spoleret! 

Bedstemo'rs Stemme. 
Lad de unge Mennesker spille og synge, 
Peter! . . . 

Paula 

(rækker Guitarren til Hans). 

Han dér skal faa Lov at laane den . . . 
han synger saa kønt! 

Hans. 
Ja, naar jeg ikke har Snue .... men det 
har jeg altid i dette forbandede Klima. 

Paula 

(smiler ■— nipper til et Glas — løfter det og siger). 

Skaal! — Lidelsesfælle! 

Frederik ser forbitret paa Hans, som ler og stemmer Guitarren. 

Hans 

(tager nogle Akkorder — henvendt til Kristian). 

Nu er det din Tørn! 

Kapt. Gorm. 
Ikke noget melangtraurigt ! . . . (tn de tre gamle 
Fyre). Vel, Folkens? — 

Den første af de tre Gamle. 
Nej, naar vi endelig skal høre noget — saa 
er det vist bedst . . . 

Den anden. 
Ja naturligvis . . . 

Den tredje. 
Det mener jeg med . . . noget gemytligt! 

Kapt. Gorm. 
I er nogle sejge gamle Hunde! (ler og lefter sit 
Glas). Skaal for Bombe-Bøssen! 

Alle Tre. 
Skaal og Tak! . . . 

Kristian. 
Naar I ikke vil høre mig, saa . . . 

Kapt. Gorm. 
Kom til Vinden, min Gud — og gi' Vejret 
fra Dig! 

Kristian. 
Hans! Du akkompagnerer! . . . (synger). 

Det sang og klang, da hun fødte mig . . . 

Kapt. Gorm 

(afbryder). 

Sang og Klang er godt! Hvad hedder 
den Vise? — — 

Kristian. 
Galgen-Humor! (synger). 



GALGEN-HUiMOR 

Det sang og klang, da hun fødte mig, 
min egen stakkels Md'r; 

hun var for lille, jeg for stor, 
saa blev hun lagt i sorten Jord, 

^S J^S — *^^^ Ingenting, 
Ingenting, Ingenting: 
det Hele er kun en Overgang, 
og Alt er Ingenting. 

Det sang og klang, da jeg gifted mig, 
det skulde jeg lad't vær ; 
de Kys de koster Mad og Klæ'r, 
en Brud er hele Verden værd, 
en Kone — Ingenting, 

Ingenting, Ingenting: 

det Hele er kun en Overgang , 

og Alt er Ingenting, 

Det sang og klang hag den Værtshusdør, 
dér var jeg første Mand ; 
blandt Venners Flok jeg førte an, 
men Værtshus-Vid er Spildevand, 
og Venner — Ingenting, 
Ingenting, Ingenting: 
det Hele er kim en Overgang, 
og Alt er Ingenting, 

Det sang og klang i det Pengeskab, 
dengang jeg brød det op; 

jeg tænkte mig ved Lykkens Top^ 
jeg greb i Dynger Guld — nej stop 
der var slet Ingenting. 

Ingenting, Ingenting: 

det Hele er kun en Overgange 

og Alt er Ingenting, 



Det sang og klang, da de førte mig 
til Galgen høj og stor; 
jeg tænkte paa min stakkels Mo'r, 
saa følte jeg den Hampe-Snor, 
og saa — slet Ingenting! 
Ingenting, Ingenting; 
det Hele er kun en Overgang, 
og Alt er Ingenting. 

(Da han har sunget, ser han sig omkring. Alle tier og ser ned i 
Glassene. Han tømmer sit Glas — og siger.) 

Den falder nok for Brystet! — 

Kapt. Gorm 

(remmer sig). 

Jeg forstaar, Fanden skamfile mig, ikke 
Ungdommen mere! 

Peter Kanel 

(filosofisk;. 

Jeg ikke heller . . . 

Kapt. Gorm. 

Kan I ikke taale en lille Basseralle en 
Aften ? Skal I straks hænge med Spryddet ? . . . 

Ho'det ivejret — siger jeg — og ikke slæbe 
Svansen i Rendestenen! 

Men jeg véd, hvad der er ivejen. Vi har 
ikke faaet ordenlig Frokost ! (tn paula). Hør, min 
lille Pige; nu gaar jeg et øjeblik hjem med de 
tre gamle Fyre og besøger dem i Bombe- 
Bøssen — for det lovede jeg sidst. Imidlertid 
laver Du lidt Frokost istand til os allesammen 
— saadan hvad Huset formaar. Ikkesandt .? . . . 
(til Peter Kanel.) Du gaar vel med, Peter? . . . 

Peter Kanel 

(tevende). 

Jeg véd ikke, om Paula kan klare Butikken 
alene? . . . 

Bedstemo*rs Stemme. 
Paula klarer det Hele! . . . 

Kapt. Gorm 

(med et Skrabud hen imod det mørke Rum). 

Det gør hun nok! God Formiddag, Bedste- 
mod! — Kom saa, Folkens! 

Han gaar op og ud, fulgt af de tre gamle Fyre, Hans og Kristiak. 
Peter Kanel tager sin Frakke og Hat og felger efter. Frederik 

bliver tilbage. 

Paula 

(til Frederik — kort). 

Skal De ikke med? — 

Frederik 

(langsomt — idet han ser hen til Willadsen, som stadig har siddet 

dækket bag sine Aviser). 

Jeg vilde gerne blive her — dersom . . . 

Paula 

(kort). 

Værsgod: Gæstestuen er for Gæsterne! 

Willadsen 

(rejser sig og kommer frem — hen til Paula, hvem han giver Penge 

for Fortæringen). 

Værsgod, Frøken Paula! (staar et øjeblik og ser 
forIegen_lra Paula hen til Frederik). Jeg vil ikke for- 
Styrre! . . . (ærbødigt og vemodigt til Paula). Jeg vil 

blot ønske, at Alt maa blive saa godt for Dem 
— som De selv vil — som De selv ønsker . . . 
kort sagt: Gud velsigne Dem! (tager Hat og stok og 

gaar med Besvær op og ud. Man hører ham hoste udenfor). 

Frederik 

(som har slaaet Øjnene ned for hans Blik — sætter sig trodsig paa 

en stol). 

Det gamle døve Hænge-Træ! — Det maa 
være behageligt at ta'e imod Drikkepenge af 
ham? 

Paula. 

Det er mig behageligt, at han aldrig byder 
mig nogen. Han er ærbødig og høflig! 

4 

Frederik. 
Din „ærbødige" Tjener og Tilbeder! — 

Paula 

(vil svare hæftig — men gør et lille Kast med Hovedet — smiler og 

siger henkastet). 

Hvis De vil blive her — og hvis De ikke 
har andet at bestille — saa kunde De jo hjælpe 
mig med at sætte frem paa Bordet! (hun dækker 

Dug paa de to sammenstillede Borde — henter Knive og Gafler, Tal- 
lerkner, Fade, Skaale osv. — Frederik hjælper hende tavende). 

Frederik 

(med en Tallerken — som han slænger skadesløst paa Bordet). 

Hør Paula — det er i Grunden dumt af 
mig, at jeg saadan føjer mig efter dine Luner. 

Paula 

(standser i Arbejdet — ser vist paa ham). 

Luner? Hvad mener De egenlig? . . . 

Frederik. 
Jeg mener ... Aa det er ikke til at 
holde ud! 

Paula 

(kort). 

Saa lad være! Jeg kan hjælpe mig selv. — 

Frederik. 
Altid det samme Svar! Du kan Alting — 
og jeg — Ingenting. 

Paula. 
Det er netop Fejlen, (smiier). Sæt at det var 
omvendt! . . . 

Frederik. 
Du lér! . . . 

Paula. 
Skulde jeg maaske græde? — Det har vi 
ikke Raad til . . . (med Betoning) her i Kælderen ! 

Frederik 

(slænger sig paa en Stol — hæftig). 

Jeg vilde ønske, at jeg aldrig var kommet 
her — eller at jeg havde Penge, saa at Du 
ikke behøvede at være her! (med et udbmd). For 
— hvad skal det i Grunden blive til? (gemmer 

Hovedet i sine Hænder). 

Paula 

Cser et Øjeblik spørgende paa ham — sætter saa de Ting fra sig, 
som hun har i Haanden — lægger sin Haand paa hans Skulder). 

Frederik — lad mig nu for sidste Gang 
snakke alvorligt med Dem! 

Frederik 

(ser op). 

Det er det, jeg længe har bedt om . . . 



Afbryd mig ikke! . . . Tænk paa Dem 
selv — tænk aldrig paa, hvor jeg er eller hvad 

4* 

jeg skal — for jeg har det godt her — jeg 
har mit Arbejde! 

Frederik. 
Ja hvis man kalder det et Arbejde . . .? 

Paula. 
Afbryd mig ikke! — De er kommen af god 
Familie — De har faaet en god Opdragelse . . 
nej De maa lade mig tale ud ... De har lært 
alt muligt — og De spørger om, hvad De skal 
gøre? 

Frederik. 
Ja, netop . . . 

Paula. 
Og J6g> som ikke har lært noget — jeg 
siger Dem, at De skal ta'e Dem sammen — 
ikke gaa og drive — og fremfor Alt ikke søge 
— ja rent ud sagt daarligt Selskab! 

Frederik 

(trodsig). 

Aa, hvad Selskabet angaar, saa søger jeg 
dety som kommer her! . . . 

Paula. 

(ser paa ham — vil svare hæftig — men smiler). 

Et Barn er De! 



r. 



3 



Frederik. 
Ja — paa treogtyve Aar! 

Paula. 
Der er mange Børn, som er langt ældre — 
og som aldrig bli'r fornuftige! 

Frederik 

(med et Udbrud). 

Jamen jeg vil ikke være fornuftig. Hvorfor 
skulde jeg det? Hvad skal jeg blive til — her 
i dette raadne lille Land? 

Paula. 
Her er vist ikke mere raaddent end andre 
Steder. Overalt er det vist saadan som man 
selv ta'er det! . . . 

Frederik. 
Nu er det mig, som vil tale ud! — Du 
snakker om god Familie . . . men naar Ens 
Forældre dør fra En — uden at man har faaet 
andet end et pænt Navn og nogle pæne Ma- 
nérer — saa er man netop henvist til „Fami- 
lien" — og den vil ikke tillade at man ta'er 
fat paa noget „Arbejde". Den vil putte mig 
ind paa et Kontor — hvor jeg kan gaa og 
drive og gøre Gæld. Det er Alt! 

Paula. 
Det forstaar jeg mig ikke paa. Men hvis 
jeg var i Deres Sted, saa véd jeg, hvad jeg ikke 
vilde . . . 

Frederik. 
Saa — aa? . . . 

Paula. 
Jeg vilde ikke fortælle en ung Pige, at jeg 
elskede hende . . . 



Frederik 

(hæftig). 



Jo, netop! 



Paula 

(bider sig i Læben, da hun feler at hendes Stemme bliver usikker — 
flytter nogle Ting paa Bordet — vender sig atter imod ham). 

Det er ikke nogen stor Kunst for en køn 
ung Mand, at faa en ung Pige til at holde af 
ham . . . (alvorlig) og De védy hvor meget jeg 

holder af Dem . . . (trækker sin Haand tilbage, som han 

vil gribe). Men jeg kan ikke taale at se Dem saa 
svag og viljeløs, hvergang Deres saakaldte Ven- 
ner blot vinker ad Dem . . .! 

Frederik. 
Jeg har ingen Venner! . . . 

Paula. 
Saa meget værre for Dem! Men De følger 

denne Kaptejn Gorm i Tykt og Tyndt. Mor- 
som er han jo — men De spilder Deres Tid 
og Kræfter. Og allerværst er denne Kristian . . . 

Frederik 

(drillende). 

Bevares — naturligvis! Han har engang i 
Letsindighed gjort en dum Streg — og er 
bleven straffet derfor. Skulde man ta'e det saa 
nøje med sin Omgang — saa maatte man kun 
aabne det „grønne Haab" for Kirkeværger og 
Bedemænd! 

Bedstemo'rs Stemme. 
Det grønne Haab er et Værtshus — som 
staar aabent for Alle, naar de opfører sig an- 
stændigt og betaler hvad de skal! 

Frederik 

(vender sig bort — trækker paa Skuldrene — trommer med Fin- 
grene paa Bordet). 

Paula 

(sætter en lille Platdeménage haeirdt paa Bordet — gaar tæt hen til 
ham — siger dæmpet men bestemt). 

Den gamle BedstemoV har Ret. Vi spørger 
ikke om, hvem der kommer her — for vi har 
Værtshus! 

Men til Defn vil jeg sige dette: 

De véd næppe, hvor meget jeg holder af 
Dem — men De véd heller ikke, hvor meget 



56 



jeg hader Slaphed og Svaghed hos Mand- 
folkene ! 

Se hafH dér . . . (peger over mod Lithografiet af Gari- 

baidi) han er min Helt! Og om ham og Folk 
af hans Slags læser ']Qg alle de Bøger, jeg kan 

faa fat i! (peger mod Bogen paa Skænken). 

Han har turet og tumlet Verden om — og 
han har vistnok ogsaa moret sig — og mange 
Fejl har han haft: men hvem spørger om det? 
Han var en Mand — og han fik Mændene til 
at følge sig — og hans Land var baade lille 
og raaddent, da han begyndte at stride for det. 

Og flti? . . . (H^° holder inde — forlegen over sin egen 
Ivrighed — vender sig bort — staar et Øjeblik — vender sig atter 
— og trykker Frederiks Haand). 

De kan le ad mig — at jeg snakker saadan 
— for jeg har ingenting lært: men det maa 
hellere være forbi imellem os — end at jeg 
skal se Dem saadan, som jeg nu daglig ser 
Dem! — 

Fredkrik 

(staar et øjeblik usikker - saa river han Haanden til sig og ler hajt). 

Det manglede bare — ^»Garibaldi!" 

(Saa drejer Paula sig hurtig om — og gaar hen imod det raerke 

Rum). 

Paula. 
Kaldte Du, BedstemoV.^ — 



Bedstemo'rs Stemme. 
Pas dit Arbejde, Paula. Det gør Du bedst i! 

Paula. 
Ja, Bedstemo'r! — 

Bedstemo'rs Stemme. 
Har vi Rullepølse? — 

Paula. 
Ja, Bedstemo'r. — 

Bedstemo'rs Stemme. 
Og kold Ribbens-Steg? — 

Paula. 
Ja! 

Bedstemo'rs Stemme. 
Er der ogsaa Rødbeder? . . . 

Paula 

(ser sig om). 

Nej — men jeg skal straks løbe ud og 

hente nogle ! (gaar hurtig tll Kommoden — trækker en Skuffe 
ud, tager en Hat op og sætter den paa foran Spejlet). 

(Pauline kommer springende ned ad Kældertrappen). 

Pauline. 
Ih Du Frelsens — har Du faaet en ny Hat? 

Lad mig se . . . ! (snapper Hatten og prever den). 

Paula 

(kort). 
Kom med den! (tager den fra hende). 

Pauune 

(ser fra Paula hen til Frederik). 

Naa — I har maaske haft en Scene? . . . 

Paula 

(svarer ikke — tager sin Jacket ned fra et Sam paa Væggen — og 
en lille Paraply fra Krogen ved Kommoden). 

Pauline 

(hen til Frederik). 

Hvis hun har givet Dig Løbepas — saa 
kan Du jo ta' mig til Kæreste? . . . 

Paula 

(truende imod hende). 

Du kan prøve paa det! . . . (gaar raskt forw 

hende — op — og ud). 

(Pauline og Frederik ser efter Paula — og dernæst paa hinanden). 

Pauline. 
Hun er forrykt! . . . 

Frederik 

(mørk). 

Nej — hun er brillant. Men jeg er for- 
tvivlet ! 

Pauline 

(ler). 

Lad nu bare være med at blive rørstrømsk. 
For det klæ*r Dig ikke! (vii kysse ham). 

Frederik. 
Gaa bort! . . . 

Pauline. 
Hvis Du ikke vil — saa er der saamænd 

Andre nok, der vil! (ler og slaar ud med Armene). Jeg 

bryder mig ikke en Døjt om nogen af Jer — 
men jeg elsker Jer allesammen! . . . 

Kapt. Gosm, med Hans og Kristian, Peter Kanel og de tre gamle 

Fyre ned ad Trappen. 

Pauline 

(fljrver Kaptejnen om Halsen). 

Aa Du søde Gorm den Gamle! . . . 

Kapt. Gorm 

(lefter hende ivejret og kysser hende). 

Er Du dér, min Tøs! Du skal faa Lov at 
blive Gallionsfigur ombord i min Skude! 

Pauline 

(ler;. 

Nej Tak. — Jeg holder nok af Renlighed 
— men det kunde dog blive for meget af det 
Vaade! 

Kapt. Gorm 

(betragter med Velbehag det dækkede Bord;. 

Dér har vi alle Herlighederne! — Baade 
Sylte og Rullepølse og Ribbenssteg! . . . (tager 

ec Fiept op af Vestelommen — IWjter,. Der Skal SkaffeS ! — 

tilbords. Manne! '^s^r^tr sig — Pal-lixe ved hanb Side - 
Hak£. ieraaest Kristias og de vrt Gaxle.. 

Peter Kaxll 

■undersøger b'.-rde: . 

Hvor er Paula? Der mangler Rødbeder! . . . 

Paula 

(kommer ned ad Trappen med en Skaal og Pakker). 

Her er Rødbeder — og her er røgede Born- 
holmere! . . . 

Kapt. Gorm 

(spisende). 

Bornholmere er altid røgede — og der maa 
aldrig være flere af dem ombord, end der er 

Master i Skuden ! (tll Frederik, som er bleven staaende ved 

Skænken). Kom herhen, Du fine Frederiksberg ! — 
Tag Plads! Jeg vil, brand-brøle mig, ingen 
sure Ansigter se — dér hvor^^^ kommanderer! 
. . . (steder i Fiejten). Peter Kanel — 01 Og Brænde- 
vin ! 

Peter Kanel. 

Lige paa en Straks ! . . . (trækker, sammen med 
Paula, Ølflasker op og stiller dem paa Bordet). 

Kapt. Gorm 

(slaar i Bordet). 

For den lede Syvstjærne — kommer den 
Snaps — eller kommer den ikke? . . . 

Peter Kanel 

(bringer ilsomt en Flaske). 

Her er den — lige fra Spitsbergen — saa 
kold som en Istap! . . . 

Kapt. Gorm. 

Ah! — Taffel- Akvavit I (skænder sig en Snaps - 
løfter Glasset — hans Ansigt straaler). „Du LivSenS Vand, 

Du ædelige Brændevin!" (drikker — slaar Smæk med 
Tungen — lader Flasken gaa rundt). HanS ! Du HerrenS 

benaadede Nattergal — syng mig min Liv- Vise! 

Hans 

(spørgende). 

Aqua Vitæ? . . . 

Kapt. Gorm 

(lader sin Haand med et Klask falde ned paa Bordet). 

Ja — din Hundestejle! hvor mange Liv- 
Viser tror Du jeg har? . . . 

Hans 

(ler). 

En for hver Dag i Ugen ! og allermindst én 
for hver Ret Mad! . . . 

Kapt. Gorm. 
Du er en Gut! Du skal blive Lære-Dreng 
ombord hos min sorte Kok — ham, som kan 
synge alle Nigger- Viserne ! 

(Paula rækker Hans Guitarren. Hans takker hende smilende — 

Frederik vender sig bort). 

Pauline 

(til Gorm). 

Kan jeg ikke blive Kokke-Pige ombord? 

Kapt. Gorm. 
Nej — Pigerne lader vi blive iland. Dér 
hører de hjemme. 

Pauline 

(ler). 

Det er snart vanskeligt at sige, hvor Smaa- 
pigerne hører hjemme — for vi maa hverken 
vfiere her eller der. (klapper kapt. gorm om skægget) Tag 
mig med, Du gamle Hvalros! 



Kapt. Gorm. 
Det kan jeg ikke — men jeg kan ta* en 
Foræring hjem med til Dig! 



Pauline 

(nysgerrig). 

Hvad er det for en Foræring? . . . 



Kapt. Gorm. 
Kom, skal jeg hviske Dig det! (hun læner sig 

imod ham — han raaber ind i hendes Ore) En Mundkurv ! 
(Alle ler. Kapt. Gorm steder i sin Fløjte - og siger til Hans) JPull 

away! . . . 

Hans 

(synger). 

Jeg var saa ked af at leve mer' 

— /m, ha, leve mer' \ 

for jeg sejled i Modvind og Møgvind og sløj 

Vind, 

— ja Tak for mig! 

Med Mandfolk og med Kvindfolk jeg naaed 

lige vidt, 
det Eneste, som hjalp mig, ja det var Akvavit: 
Gud signe Dig, Du ædelige Brændevin! 

Saa grov de mig i den sorte Jord 

— hu, ha, sorte Jord; 

men jeg havde i Kisten min Flaske til Trøster 

— og Tak for den! 

Saa gik jeg til St, Peter og bad ham lukke op, 
han langed til min Lærke og lugted til dens Prop: 
Gud signe Dig, Du ædelige Brændevin! 

St, Peter gjorde saa bred en Mund 

— aa ja, bred en Mund; 

og han gik for Gud Fader og bad ham at 

smage 

— ja Tak for Mad! 

Gud Fader saa paa Flasken og mumled for 

sig hen, 
han lugted og han smagte: Dig kender jeg igen, 
Du Livsens Vand, Du ædelige Brændevin! 

Jeg glemte Dig i den gode Tid 

— aa den gode Tid; 

der var Fred uden Krig, der var Tro uden Præst, 

der var Fest paa Jord; 

men nu er det fortvivlet^ saa Alt er bleven sløjt, 
med Bønner og m>ed Præster y med hellig The 

og Pøjt — 
Gud signe Dig, Bu ædelige Brændevin! 



Og rundt om^kring stod de Engle smaa 

— hi, hi, Engle smaa; 
og de frøs uden Skjorte og sang saa det knaged: 

Halleluja! 
Saa fik de Lov at smage — da lød det himmel- 
vidt: 
Gud Fader, lad os hente al Jordens Akvavit, 
det Livsens Vand, det ædelige Brændevin! 



Saa for de Engle til Jorden ned 

— hej, til Jorden ned; 
men hvert Værtshus var lukket, og Hoffet med 

Præster 
stod Vagt derved; 
det nytted ej, at Englene viste deres Korty 
man kendte dem slet ikke, man jog med Skam 

dem bort — 
for det er Djævlene, som drikker Brændevin! 



Kapt. Gorm 

(slaar i Bordet — re^er sig). 

Det er en Vise, som burde slaas op paa 

Gadehjørnerne ! (tn Pem iLftxzx.^. \ll Ehi huske at 
sende mig Akvavit ombord i Barken! 

Peter Kaxél. 
I „Syvstjæmen"? . . . 

Kapt. Gorm 

(shuur nd med Haaodeo). 

Ingen „Sjrvstjæme** mere! Fra idag af skal 
Skuden døbes om. Jeg føler mig saa hyggelig 
hos Jer. En Skaal for Barkskibet ,Det grønne 
Haab" — ført af Kaptejn Gorm — paa Rejse 
til Honolulu . . . 

Frederik. 
Ja — til Honolulu! . . . bort fra det Hele! — 

Kristian. 
— Fanden ivold! . . . 

Kapt. Gorm. 
Det var Ret, Gutter! Hvad? Nu ingen 
Slinger i Valsen mere. I gaar med mig — 
alle Tre! . . . 

Hans. 
Hvis Frederik gaar, saa gaar jeg med . . . 

Frederik 

(med et Blik paa Paula, som vender Hovedet bort). 

Her er ingen, som holder paa os . . .! 

5 

Kapt. Gorm. 

(faderlig). 

Hold Dig til mig, Frederik! Du kender 
ikke Kaptejn Gorm; men Du skal — Fanden 
skamfile mig — lære ham at kende baade for 
og agter. Og saa kan Du la' Onkler og Tanter 
og hele Familie-Marmeladen sejle deres Sø. 
Ikkesandt, Peter Kanel? — 

Bedstemo*rs Stemme. 
I skal lade Frederik i Fred! 

Kapt. Gorm 
Gudbevares, lille Madam Corneliussen — 
Frederik har sin fri Vilje! Jeg priser bare min 
egen Stand — Sømandsstanden 1 Lad de tre 
gamle Fyre dér — lad dem svare hver for sig, 
om de nogensinde har fortrudt, at de kom ud 
at sejle? 

Første gamle Fyr 

(tyggende besværligt — med Mad i Munden). 

Jeg vil bare sige saa meget som, at — at 
hvad mig anbelanger — saa var der ingen, 
som spurgte mig, om jeg vilde eller ikke . . . 

Anden gamle Fyr 

(ligeledes med Mad i Munden). 

Ja jeg har heller ikke prøvet noget andet 
— og derfor kan jeg ikke fortryde det . . . 

(pegende med et stille Grin paa Tredje) men Spørg hdm 

dér — for han har s'gu prøvet et og andet — 
baade behageligt og u-behageligt! . . . 

Tredje gamle Fyr 

(lægger Kniv og Gaffel ned). 

Nej naar jeg skal mindes om det . . . 

Pauline 

(videbegærlig). 

Ih Gud, hvad er det? . . . 

Tredje. 
De skal hellere la* være og spørge om det, 
lille Jomfru — saadan mens man spiser . . . 

Pauline 

(læner sig hen til Anden gamle Fyr — indsmigrende). 

Sig mig det, Du gamle Gedebuk! . . . (rykker 

ham i Skægget). 

Anden 

(tert). 

Han kom for Skade at spise sin Kamme- 
rat — da de drev i en Baad ! — 

Pauline 

(slaar i Bordet). 

Menneskeæder! den er storartet! . . . 

Peter Kanel 

(forbitret). 

Du er en rigtig væmmelig Tøs! Hvad skal 
Du saadan fritte mine Gæster? . ♦ . 

Kapt. Gorm 

(slaar det hen). 

Tys! lad os bare ta' det gemytligt! 

5* 

Peter Kanel. 
Jamen det er dog forskrækkeligt . . . 

Kapt. Gorm. 
Aa hvad — i en snæver Vending! Det er 
allenfals længe siden — og man skal ikke rippe 
op i de gamle Historier, (tii Frederik). Nej, men 
min Historie — den kan Du ha' godt af at 
høre — det er sund Føde for Sjæl og Legeme ! 

(remmer sig — og siger til Hans). Stem din SpillekaSSe 

— nu vil jeg synge! 

Peter Kanel. 
Skaal, Kaptejn Gorm! Der er altid Glæde, 
naar I kommer herned i det grønne Haab . . . 
I maa ikke være vred paa mig, fordi jeg lod 
det løbe af med mig! — 

Kapt. Gorm 

(med et bredt Smil). 

Lad bare løbe! Man kan ikke holde paa, 
hvad man ikke har i Hænderne . . . 

De tre gamle Fyre. 
Skaal, Kaptejn Gorm! . . . 

Kapt. Gorm 

(lader som om han afterrer en Taare). 

Jeg føler mig smigret — jeg føler mig over- 

vældet! (raaber ind i det merke Rum). Skal BedstCmoV 

ikke ha' et lille Glas med? . . . 

Bedstemodes Stemme. 
Jeg drikker ikke noget — men jeg holder 
af, at andre morer sig og har det godt I 

Kapt. Gorm. 
Ja, Pinedød! . . . (syngen. 



KAPT. GORMS LEVNEDS-VISE 

Jeg var anlagt for Søen, det paastod 

min Far, 
jamen Pinedød nej sae Mor! 
og i Sengen blev Sagen nok klappet og 

klar — 
og jeg kom paa et Rheder-Kontor, 
Men Alt, hvad jeg tjente ved Pen og 

ved Blæk, 
hele Hyren gik med til Hazard — 
Naa, hvem Fanden kan holde paa det, 

som er væk; 
man har Mas nok med det, som man har! : 

Jeg blev skudt i en Pige, og hun skød igen, 
for hun var af den fængbare Slags, 
og jeg tro' de, jeg var hendes eneste Ven - 
for det bandte hun paa ligestraks. 

Men Forholdet revnedy hun "blev mig 

for fræk, 
og jeg selv blev holdt syndigt for Nar — 
j: Naa, hvem Fanden kan holde paa det, 

som er væk; 
man har Mas nok med det, som man har! :|: 



Og saa kom jeg tilsøs , og jeg havde det rart, 
for m>in Skipper han var et Geni 
til at drive, hvad saadan m.an kalder en Art 

af det praktiske Sørøveri, 
Men saa blev han hængt til Advarsel 

og Skræk 
paa en engelsk fordømt Mano'rvar — 
: Naa, hvem Fanden kan holde paa det, 

som er væk; 
man har Mas nok med det, som m.an har! :!: 



Jeg var med paa hver tænkelig Vildmand 

ombord, 
og tilsidst blev jeg Slave-Kaptejn, 
og for Syd-Staters Regning med Negre 

jeg foW, 
og med Fragten var intet ivefn. 
Men Krigen brød løs, og da Skuden 

sprang læk, 
ja saa drukned de Sorte saagar — 

:|: Naa, hvem Fanden kan holde paa det, 

som er væk; 
fnan har Mas nok med dety som man har! :j: 

Og nu sejler jeg rundt efter "bedste Bestik^ 
og lidt Skillinger har man jo tjent^ 
og de fleste blev omsat i Mad og i Drik, 

for mrin Mave — ja den er patent. 
Begribeligvis, man kan faa sig et Knæk, 
for m.ed Alting en Ende det tar ... 
:|: Men hvem Fanden gad holde paa det, 

som^ er væk: 
man skal holde paa det, som m>an har I :|: 

(raaber). 

Portvin paa Bordet! — Nu skal vi ha' det 
sidste Skvæt ... og saa vil jeg sige til Dig, 
Du fine Frederik — og til Dig, Hans, og Dig, 
Kristian — at vi skal gøre en Ende paa Dikke- 
darerne. Vi gaar ben paa Kontoret sammen 

— og faar Bøgerne og alt det Klisteri i Orden 

— og saa stikker vi af — endnu i Efter- 
middag. 

Skuden er sejlklar — hun ligger her paa 
Pladsen — Vind er der nok af — og jeg 
bruger al Slags! (svinger sit cias). Naa? . . . 

Kristian 

(temmer sit Glas). 

Det er hørt! Jeg er med paa det værste! . . . 

Hans 

(ligeledes — nikker). 

Det grønne Haab er her — og det grønne 
Haab er hist! . . . 

Pauline 

(svinger sit Glas). 

Og vi er alle grønne! — Uh, det bli'r 
Sjov, naar I kommer hjem igen — saa sorte 
som Morianer. Men I maa ta* en Abekat hjem 
med til migl 

Kapt. Gorm. 
En Pappegøje behøver Du allenfals ikke! 

(til Frederik, som sidder ubeslutsom — felgende med øjnene Paula, 
der holder sig bag Skænken og vender Ryggen til dem alle). 

Naa, min Gut — er Du et Mandfolk? . . . 

Pauline. 
Aa, det Skind — han véd vist ikke rigtig 
selv, hvad han er. (ler). Lad mig beholde ham 

— mit eneste Lam! 

Frederik 

(vender sig imod hende — haardt). 

Lad mig i Fred! Seg er ked af Jer alle- 
sammen ! . . . (temmer hastig sit Glas — ser hen imod Paula 

- og udbryder). Jeg havde troet, at her i det 
mindste var En, som vilde holde mig tilbage. Men 
nu vil jeg sejle ud i den vide Verden — (med 

et Blik paa Paula) — Og smagc paa alle dens 

Herligheder ! (Paula kaster med Nakken, vred og bedrevet. 
Frederik tilfejer — stigende). Og hviS man SUU længeS 

efter mig — saa er jeg dér, hvor Solen 
skinner og Menneskene er glade — uden 
, Arbejde"! 

Kapt. Gorm betragter ham og Paula. Saa ler han — og giver Sel- 
skabet et Tegn, at de skal rejse sig. Alle — undtagen Frederik og 
Paula — gaar frem paa Gulvet, hver med sit Glas i Haanden. 
Kapt. Gorm smider sin Frakke — de andre ligeledes deres. Hans 
spiller paa Guitarren — Kapt. Gorm synger, henvendt til Frederik 
— og ved Omkvædet gaar de i Ringdans paa Gulvet — lystigere 

og lystigere. 

Kapt. Gorm 

(synger). 



DANSE-VISE OM DE VARME ZONER 

Du skal sejle med mig til de varme Zoner ^ 
Du kan ha det ganske som Du er tilsinds, 
Du kan faa saa mange Koner 
som der findes Skabeloner , 

Du kan leve som en rigtig Negerprins, 
Du hlir Konge — for dér er man ikke 

kræsen — 
om Du ogsaa var det allerstørste Fæ, 
Du kan uden noget Væsen 
gaa med hare Ring i Næsen 

og saa ryge Dig den bedste Henri Clay. 

(medens de danser i Kreds). 

Tænk blot, hvad det blir for Lføjer: 
Aber — ja og Pappegøjer — 
hele Molevitten Dig fornøjer, 
de ler og støjer 

medens Du fordøjer! 
Du har at befale bare, 
Slaver er en billig Vare — 
og de sorte Pigers Blik 

kredenser Dig din Drik! 

Er Du from — og vil et Præsteskab Du have, 
saa er straks en Hoben Sorte dér parat: 
giv hver Fyr en Pibekrave, 
saa er Præstens Ben og Mave 

li saa „ægte"' som om han var i Ornat. 
Vil Du herske — og som> Kejser respekteres, 
maa Du ha en dygtig Politibetjent: 
naar blot Kniplen godt haandteres, 
intet Folk saa let regeres 

som de Sorte — for de kryber excellent. 

Omkvæd 

(af Alle, idet de danser). 

Tænk blot, hvad det blir for Løjer osv. 

Kapt. Gorm. 
/ din Naades Straaler kan Du selv Dig sole, 
som en Gud Du er blandt dine egne Børn, 

Du Mir uden Vest og Kjole 
trukket rundt i Gyngestole^ 

mens Du gladeligen trækker med en Bjørn, 
Du kan drikke op din hele Appanage, 

Du kan spise — hvis Du lyster det — 

for Ti, 
og hvis Maven gør Ravage^ 
ja saa kan Du faa Massage 

af den Kone, som Du allerbedst kan Ite! 



Frederik 

(springer op — og ind iblandt dem). 

Prins og Konge — Guld og grønne Skove 
— jeg er med! . . . 



De danser — og synger Omkvædet — og tumler derpaa leende opad 

Kælder-Trappen — i en lang Kæde — og ud. Peter Kanel har 

revet sig les og er bleven tilbage — gaar ind bag om Skænken. 



Peter Kanel. 
Puh! . . . Jeg siger aldrig mine Gæster 
noget ondt paa, men . . . 

(skænker sig et Glas af sin private Flaske). 



Paula 

(gaar hurtigt - med Hænderne for Ojnene — ind i det merke Rum. 
Man hører hende hulke, idet hun udbryder). 

Bedstemo'r — Bedstemo'r! . . . 

Bedstemo'rs Stemme. 
Jeg tror, han er en god Dreng! — Haabet 
beskæmmer ingen . . . 



Peter Kanel 

(idet han temmer sit Glas). 

— navnlig ikke det grønne! 



ANDEN AKT 



To Aar senere. 

Paa en af de smaa SdOe-Hars Øer. den sa^kaldte 
»Glædes-Øen*. 

Udkanten af en Palme-Land. I Baggnmden Oszeanet 
— ined den hvide Brænding langs Stranden. Paa et Koral- 
rev, i nogen Afstand fra Land, ses det afiosastede Vrag af 
barkskibet ,Det grønne Haab.* 

Det er Eftermiddag. Lidt efter lidt falder Skæret af 
den dalende Sol udover Stranden og Vraget, 

Trægrappeme i Palme-Lunden ligger i Skygge. 
Tilvenstre en Hytte af Vrag-Tammer, med ilanddrevne, 
opt>mdte Kister og Kasser; lidt derfra — hvor Stranden 
"^Synder — en Skibs-Jolle, halvt dækket af en iturevet 
^^^^enning. 

Tilhøjre i Mellemgrunden ser man nogle af de Ind- 
^*^t:es Hytter, hvis runde, spidse Tage dannes af store 
*^^»Tne- og Banan-Blade. 

Omtrent i Midten — under Træerne — ligger Kapt. 
^^^^^^ og Hans, hver i sin lave Hængemaatte. Kristian 
"^■** lejret sig under Skibs- Jollen ; han har noget Værktøj i 
®^ i<asse, og arbejder — naar han tror sig ubemærket af 
^^^^Cm og Hans — paa at reparere Baaden, hvis Presenning 
^^^^ da slaar lidt tilside. 

Frederik kommer ind i Baggrunden (fra hejre Side). 
Han har en lang Skibskikkert under Armen — standser, 
lægger Kikkerten for Ojet, og undersøger længe og neje 
Horisonten. 

Klædedragten er for alle Fires Vedkommende ganske 
enkel: Sejldugs-Benklæder, Skjorter af forskellig Farve, 
bleget og falmet af Sol og Sovand, Kapt. Gorm har et 
gammelt Silketørklæde knyttet om Hovedet; naar han gaar, 
halter han stærkt. De Andre bærer Straahatte, flettede af 
de Indfødte. Feederik har om Livet et Skærf af brogede 
Bast-Trevler, og paa Hatten en „vild" Fjeder-Prydelse. 

Kapt. Gorm og Hans opvartes af indfødte brune Sbiaa- 
piGER, der bringer Spisevarer, anrettede paa store Blade — 
og rækker Drikke frem i Skaaler af Kokos-Nødder. 

Ogsaa til Kristian bringes Mad og Drikke; han 
takker med et kort Nik — nyder nu og da lidt — men er 
mest optaget af sit Arbejde ved Baaden. 

Kapt. Gorm og Hans derimod lader sig Anretningen 
smage — med alle Tegn paa Velbehag. Under Maaltidet 
opfører Pigerne en Dans. Nogle spiller dertil — paa 
Tromme, paa Strenge-Instrument (Banjo) og paa Bambus- 
Fløjte. 

Andre synger dertil — med Kor. 



DE BRUNE PIGERS SANG 
FeRSTE Pige 

(træder frem foran de Dansende — reciterer). 

Vor lille Herskerinde — 



Kor. 
Giv Agt, I brune Piger! . . . 

FeRSTE Pige. 
- hun sktHHcr scnm em SælkuftJ, 
der stiger op af Vcuuiei 
og soler sig paa Scusdct — 
hnn skinner som af Guld/ 

Anden Pige. 
Hun lyser som en Ildblomst, 
der staar i Palmelunden, 
hvor Skyggen dybest falder — 

Kor. 
Giv Agt, I brune Piger: 
vi véd, hvor hun er smuk! 

Første Pige. 
Vi springer, naar hun kalder, 
vi flyver, naar hun vinker; 
paa hendes Pande blinker 
en stor og pragtfuld Sten: 
den viser, hun er Dronning, 
vor lille Herskerinde, 

fra Isse ned til Fod — 

Anden Pige. 
Men under hendes Bryster 
dér skjuler hun et Hjærte: 

det kender hendes Piger — 

vi véd, hvor hun er god! 

FeRSTE Pige. 
Hun fandt paa Glædes- Øens Strand, 
en Dag da hun til Badet gik, 
første, anden, tredje, fjerde 
hvide, hvide Mand, 

Hun tog den første til sit Bryst 
— han var saa bly, saa fin og skær 
den anden har vi Piger bort, 
den tredje bar vi Piger bort, 

den fjerde var saa svær. 

Kor. 
Giv Agt, I brune Piger: 

fortæl, fortæl, fortæl! 

Anden Pige. 
Hun plejed den, som hun fik kær^ 

de andre plejed vi; 
vi gav dem Brødfrugt-Kager smaa 

og kølig Drik at læskes paa; 
og mens de spiser, danser vi, 
og mens vi danser, spiser de: 
de spiser og drikker meget, 
de hvide, hvide Mænd! 

Første Pige. 
Og de har lært os deres Sprog, 
for vi kan lære^ hvad vi vil — 
giv Agt, I brune Piger! 
Men aldrig kan de os forstaa, 
saa ler vi blot og slaar det hen — 

Kor 

(leende). 

de er vist meget dumme, 

de stakkels hvide Mænd! 

ansen og Recitationen ender. Kapt. Gorm slaar smilende og hil- 
sende ud med Haanden. 

Kapt. Gorm. 

Et mageløst Ejland ! (til en af de smaa Piger, som 
la hans Vink knælende rækker ham en Drikke-Skaal). Tak, 

lin lille Pige! Hvis Du forstod Dig paa Drikke- 
enge — og hvis jeg havde Møntsorter — saa 
kulde jeg . . . 

Den lille brune Pige 

(ler — og viser sine skinnende Tænder). 

Velbekomme, hvide Papa! 

(twrer hans Mund med sit Haar — og kysser ham skælmsk). 

Kapt. Gorm 

(lader overrasket). 

Nu har jeg hørt det med! (tu hans). Ds 

maa brune Pappegøjer kan snakke! — 

6 



22 

Hans 

(spisende). 

Det har Frederik lært dem! 



Kapt. Gorm. 
De kysser mig — og bruger deres Haar 
som Serviet ! 

Hans 

(spiseade.) 

Det har I jo selv lært dem, Kaptejn Gorm. 

Kapt. Gorm 

(kniber Ojnene sammen). 

Man glemmer fra Næse til Mund her paa 
dette mageløse Ejland — (han drikken. Jeg kunde 
ellers tænke mig en Drik, der var lidt mindre 
i Familie med det klare Vand. Men — i Be- 
tragtning af Omstændighederne . . . 

Hans. 
Og jeg kunde tænke mig en Kost, som var 
lidt mindre ensformig i Længden. Men — i 
Betragtning af Omstændighederne . . . (drager en 

af de smaa brune Piger til sig, kysser hende og terror sin Mund af 
i hendes Haar). 

Kapt. Gorm. 
Har Du kendt nogen Spiseseddel, som Ikke 
i Længden blev ensformig? 

Hans. 
Brødfrugt — Bananer — Fugleæg og Skild- 
padde . . . 

Kapt. Gorm. 
Ægte, min Gut, ægte! Vær Du glad, Du 
ikke hver Dag skal tære den forlorne! 

Hans 

(tager imod en Dhkkeskaal\ 

Jeg er ogsaa meget glad! 

Kapt. Gorm. 
Det tror Fanden: her paa Glædes-øen! Er 
det ikke et mageløst Navn, som disse elsk- 
værdige Indfødte har fundet paa? Det lyder 
som — en Middagsklokke — eller en Gongon . . . 

Hans. 
Eller en Hopsa- Vals, eller snarere en Sagte- 
Vals . . . 

Kapt. Gorm. 
Unægteligt — Puh ! — det er for varmt til at 
tænke paa Valse ! (i«ner sig uibage). Et herligt Ej- 
land har jeg ført Jer til! — 

Hans. 
Ja, vi er vel rejst! 

Kapt. Gorm. 
Vel ført — maa jeg be'e ! 

Hans. 
Nej maa jeg nu be'e, Kaptejn Gorm! For 
hvad Førerskabet angaar — saa havde vi Storm 
paa Storm — Rigningen overbord — Alt paa 
Dækket skyllet væk — De selv laa nede med 
brækket Ben. Vi kunde ikke navigere. Saa 
kom Cyclonen og vendte op og ned paa det 
Hele. Vi var halvdøde af Sult og Tørst — 
og endelig drev vi ind paa Koralrevet (peger ud i 
Baggrunden) og Frederik svømmede i Land med os! 

Kapt. Gorm. 
Bah! En Række smaa Uheld! (gaber). I Land 
kom vi — og her er vi — og her er mage- 
løst! (ger Tegn til den lille Pige). Hej Du iiUc Pape- 
gøje! Kan Du rulle mig en af Jeres indfødte 
Stinkadores! (tn hans). Det er rigtignok ikke den 
Henry Clay, som jeg lovede Jer; men den 
holder de forbandede Myg og Fluer borte. 
(til den lille Pige). Kom Og kys mig, lille Cigar- 
Jomfru! 

Den brune Pige. 

(ler). 

Hvide Papas Hage stikker! 

Kapt. Gorm. 
Hvad — er jeg ikke barberet? 



(De smaa brune Piger ler indbyrdes. En bringer ham en Cigar, en 

Anden rækker ham nogle Sager). 



Kapt. Gorm. 
Tak! — Hvad er det? Nu har jeg bram- 
stage mig . . . (til Hans). De smaa Gavtyve finder al- 
ting. Forleden fandt de paa Stranden min 

gamle Skibs-Kikkert; (peger med Tommelfingeren bagud 

mod Frederik) den gaar Frederik med — tidlig og 
silde. Til Dig har de fisket Nigger-Banjoen — 
nu bringer de mig min Barberkniv og en Stump 
Spejlglas! — Vi kan snart lade os se ved et 
Hofbal. 

Hans. 
Indbydelsen besørger Frederik! 



Kapt. Gorm 

(vrisser). 

Frederik hist og Frederik her . . . jeg er 
ikke smaalig anlagt — men man kan nu ogsaa 
rose ham for meget! 



Hans 

(modtager den rullede Cigar og tænder). 

Lad os bare ikke glemme, at hvis den lille 

Prinsesse ikke straks var bleven saa indtaget i 
Frederik — saa var vist Forplejningen bleven 
sløj. Nu har vi det som Blommen i et Æg 
— og han gaar med sin „vilde" Fjer-Krone i 
Hatten og kunde vist blive Prins og Fyrste 
hvad Dag han vilde! 

Kapt. Gorm 

(strækker sig). 

Gid han vilde ! Men han gaar her og fanger 
Griller — Flyve-Griller ! (ser hen tu Kristian). Hvad 
bestiller Du, Kristian? 

Kristian 

(undvigende). 

Aa — saadan lidt Pilleri — til at fordrive 

Tiden med. (tildækker Jollen med Presenningen). 

KaPt. Gorm 

(ligegyldig). 

At Du gider! 

Kristian. 
Jeg har mine egne Tanker derved! — 

Kapt. Gorm. 
At Du gider tænke! 

Kristian. 
En af os maa da vel tænke for os alle- 
sammen ! 

Kapt. Gorm. 
Paa hvad — om jeg tør spørge Deres Høj- 
vel baarenhed? 

Kristian 

(peger). 

Maaske paa det samme, som Frederik dér staar 
og kigger efter — paa hvordan vi slipper bort 
herfra! 

Kapt. Gorm 

(løfter Hovedet). 

Fra dette herlige Ejland — er Du gal? 

Kristun 

(trækker paa Skuldrene og trommer med Fingrene paa Skibsjollen), 

Kapt. Gorm. 
Hver svarer for sig! Jeg ripper mig ikke 
en Kende mere — i dette Liv. Jeg har s'gu 
faaet nok af at ture og tumle. 

(Fredekik nærmer sig). 

Kristian. 
Jeg tænker ikke paa mig selv. For jeg har 
ikke noget at længes efter. Jeg har en Gang 
spoleret det Hele — og det kan man ikke 
flikke sammen som en SkibsjoUe. Men jeg 
tænker paa Frederik og paa Hans. 

Kapt. Gorm 

(til Hans). 

Hvad tænker Du paa, lille Hans? 

Hans. 
I Grunden paa, at det bliver lidt kedeligt i 
Længden — saadan i en Hængemaatte! Men 
jeg har haft en Far og en Mor, som var 
Musikantere — og de lærte mig at lade Fiolen 
sørge. 

Kapt. Gorm. 
Og Du, Kristian.^ 

Kristian 

(lidt dæmpet). 

Jeg har aldrig haft Forældre . . . (tuføjer) 
men jeg har lært ombord af Frederik at være 
en god Kammerat. 

Kapt. Gorm. 
Igen Frederik! .... 

Frederik 

(frem fra Baggrunden). 

Her er jeg! 

Kapt. Gorm 

(ser ham, slaar hilsende ud med Haanden, og siger, idet han om- 
fatter dem alle med et lunt Blik). 

Nu skal jeg sige Jer noget. Børn! Jeg har 

aldrig assureret de Skuder, jeg har ført — jeg 
plejede altid at sejle heldigt. Nu har jeg sejlet 
den sidste nedenom og hjem. Alt hvad jeg 
ejede, Papirer og Kontanter, ligger paa Havsens 
Bund. Og her ligger jeg med mit brækkede 
Ben. Jeg er ligeglad! Men begynde forfra 
igen — nej ! Jeg vil blive her, lige til Rotterne 
gnaver mit Skrog. 

Den, der er fornuftig, gør som jeg. 

Frederik 

(kommer helt frem; - der er noget rankt og beslutsomt i hans Hold- 
ning; hans Udtryk er elskværdigt, nu og da alvorligt og efter- 
tænksomt). Det gør mig ondt, Kaptejn Gorm, at 
jeg ikke er saa fornuftig. 

Kapt. Gorm. 
Du er — undskyld! lidt „grøn" endnu! 

4 

Hans 

(strækker sig). 

Ligesom Haabet: det gode gamle „Haab" 
— paa det gamle Kristianshavn ! 

Frederik 

(nikker stille hen for sig). 

Kapt. Gorm. 
Herregud ja, den lille lave, fugtige Kælder! ... . 

Hans. 
Og de rare, gode Mennesker . . . 

Frederik. 
Og Volden, med de grønne Træer — og den 
gamle Fæstningsgrav . . . (sagto Paulas lille 
Have . . . 

Hans. 
Og Frelserens Taarn . . . med Kugle og 
Mand ... og den lille Pauline! 

Kristian 

(ser bort). 

Og — hm! — Børnehuset! 

Kapt. Gorm. 
Nej, naar vi skal være rørstrømsk — 
saa er det bedst vi faar Musik dertil. 
(til Hans). Kan Du hente din Nigger-Banjo, som 
Du arvede efter min sorte Kok ombord! 

(Hans springer ud af Hængemaatten og gaar ind i Hytten). 

Kapt. Gorm 

(fortsættende). 

At det sorte Bæst skulde drukne — det var 
mig en Sorg! 

Styrmand, Tømmermand, de tre Matroser 
— overbord — naa! de duede forresten ikke 

stort! Men min sorte Kok! han kunde lave en 
Cayennesuppe, saa den blaa Lue stod En ud af 
Halsen — (med et Suk) og hvor han kunde synge 
sine Nigger- Viser og spille paa Banjo! 

(Hans kommer med et Strenge-Instrument). 

Hans. 
Det kan jeg med! 

(Frederik og Hans sætter sig hen ved Siden af Kristian. Aften- 
skæret falder udover Stranden og Havet. De ser alle ud over 
Stranden, og dernæst i Tavshed paa hverandre. 
Saa hares et lille Forspil (Paulas Sang); hvorpaa Hans synger). 



LÆNGSELS-SANGEN 

Hans. 
Det er dejligt at dase, 
aldrig slide mer og ase, 

aldrig sparkes og høvles som ombord; 
her er herligt, her paa Øen, 
meget bedre end i Søen, 

da vi skulde sejle om den hele Jord. 



Som i Drømme glider Dagen, 
og man glemmer, det er Sagen, 
hvor man kommer fra og hvor man hører hen. 

(peger ud). 

Men naar Aftenskæret falder 
paa det „Grønne Hadb*', saa kalder 
det forladte Vrag os Alle hjem igen ! 

For det er jo dog saadan, at man aldrig helt 

kan glemme, 
men bestandig bliver prajet af en dæmpet 

lille Stemme — 

(ser paa Frederik). 

det er, som om Nogen 
fra Kakkelovns-Krogen 
med forgrædte blege Kinder, 
dér, hvor Solen sjeldent skinner, 
ser paa os, der har det som en indfødt Prins! 

KaPT. GORiM 
(synger). 

Ja jeg tilstaary at Smagen 

for lidt Skygge midt paa Dagen, 

at den vokse kan med Skyggen omkaps, 
og jeg tilsiaar, at Skuden 
har faaet en paa Tuden, 

som jeg selv har faaet mig et grundigt Klaps: 
her er varmt som bare Fanden, 
her er lummerhedt ved Stranden, 
og en Udsigt — Tak for den : 
mit Bentøj ramponeret, 
min Skude havareret — 

hvem der havde Ben og Skude flot igen! 

Men det er jo dog saadan, at det nytter ej 

man græder 
over Skude og Kontanter , eller Ben og gode 

Klæder: 
hvad borte er borte, 
og har man en Skjorte, 
ja saa savner man ej Trøjen, 
men man gaar i Hængekøjen, 
og lar Maatten bare slingre som den vil! 

Frederik 

(synger). 

Og naar Skyggen sig strækker 
over Stranden ned og rækker 

til det „Haaby som aldrig mer gi'r Hadbet Rum, 
ja, da længes jeg og savner, 
og mod Havet ud jeg favner — 

og jeg føler kun den hvide Brændings Skum! 
Jeg er bundet til en Kvinde, 
og jeg lider ved et Minde, 
og jeg hvisker frem et Navn; 
ak, naar Dagen dovent brænder, 
kan jeg knuge mine Hænder: 

Aa, min kære lille Ven paa Kristianshavn! 

Thi det er jo dog saadan, at man véd ej hvad 

man ejer, 
mens man tænker paa sig selv kun, og paa 

dumme Drengestreger : 

først da faar man vide 
hvad Hjærtet kan lide — 
tusind Mile fra den Kælder, 
hvor en lille Pige hælder 
mod en Andens Skulder sin forgrædte Kind! 

Kapt. Gorm. 
Ikke la'e Ho'det hænge — hører Du, min 
Gut! 



(kravler med Besvær ud af Hængemaatten og humper hen til 

Frederik). 



Hans 

(ler uvilkaarligt). 

Kapt. Gorm 

ivender sig). 

Hvad griner Du af? . . . 



Hans 

(undskyldende). 

Jeg synes bare, det er saa underligt at se 
Jer saadan — ligesom de gamle Fyre fra Bombe- 
Bøssen . . . 

Kapt. Gorm 

(ser irettesættende paa ham). 

Se en ung Hest løbe — det er en Lyst! 

Se en gammel Hest rejse sig — det er et Syn 
som en Kamel! 

Du kan beholde Kamelen for Dig selv! 



Hans. 
Godt Ord igen, Kapt Gorml — 



Kapt. Gorm. 

Jeg vil sige Jer noget — alle tre — men 
især Dig, Frederik: 

Jeg kan s'gu ogsaa blive melangtraurig — 
til Tider — og tænke paa det gamle Hjem og 
de gamle Venner — og paa at det maaske var 
godt at ha' en Rede — og en Mutter — og 
nogle Unger — etsteds i Verden: 

Men jeg gaar i mig selv — jeg véd, hvad 
alt det fører med sig. 

Og jeg siger: Her er hverken Skrædder- 
regninger eller Værtshusregninger — hverken 
Vrøvl med Fa'r eller Mo*r — med Kone eller 
Unger. Her er ingen Bryllupper og ingen 
Skilsmisser — ingen Arvinger og ingen Skifte- 
ret. En Prokurator vilde blive saa mager, at 
Moskitoerne ikke gad stikke ham. En Doktor 
kunde i det højeste bruges til Jordmor — og 
en Apoteker — uha! — han maatte sluge sit 
eget Dyvelsdræk, for ikke at krepere af Sult! 

Hans. 
Det er brilliant, Kapt. Gorm! 

Kapt. Gorm 

(fortsættende). 

Brilliant — ja, for her er ingen Sladder og 
ingen Bagtalelse. Her er ingen, som vil mis- 
unde Jer, naar det gaar Jer godt. For det gaar 
Alle godt! Og ingen, som vil skælde Jer ud i 
Avisen, naar I gør noget galt. For der er 
ingen Aviser! 

Her er Solskin — her er Skygge — og 
her er det friske Hav! 

Generer Solen, saa flytter vi ind i Skyggen; 
blir Skyggen for lummer, saa sjasker man 
ud i Havet og ta*r sig en Dukkert. Klæderne 
tørrer paa Ens Krop. Og har man spist, saa 
tørrer den nydeligste Smaapige Ens Mund af 
med sit lange Haar — og kysser En og siger : 
Velbekomme! — 

(vil humpe ind i Hytten). 

Frederik 

(støder sin Kikkert sammen med et Smæld, rejser sig og siger). 

Jeg har taget min Beslutning! 



Kapt. Gorm 

(vender sig — ser op og ned ad ham). 

Hvad sagde jeg til Dig ombord, Frederik? 

^^g sagde: der er Tømmer i Dig tC et rigtig: 
Mandfolk! 

Det skal jeg skrive under paa — h\-i5 ;eg 
nogensinde ser Pen og Blæk for mine Øjne! 

Frederik. 
I kan le ad mig — I kan tænke orr. rrA^. 
hvad I vil: Men jeg vil væk herfra I 

Kapt. Gorm. 
Du vil Fanden — vil Dul . . . 



Frederik. 
Jeg har bundet mig til den lille Pige der- 
hjemme — som ikke har været ude af mine 
Tanker — lige siden det begjmdte at blive 
Alvor ombord. 

Kapt. Gorm 

(kniber Ojnene sammen — siger gemytligt). 

Var det virkelig saa „alvorligt" ? — 



Frederik 

(nærmere imod ham). 

I tog haardt paa os alle tre — Kapt. Gorm ! 
Det siger Jeg Tak for. Det var den strenge 
Skole — og vi trængte til den. 

Kristian. 
Jeg takker ogsaa! — 

Kapt. Gorm 

(med et Skrabud). 

Gudbevares — jeg gjorde mit bedste! Og 
blege om Næbet blev I, da Orkanen kom — ... 

Frederik. 
Jeg var bange for at dø — det siger jeg 
ærligt. Men mest var jeg bange for, at jeg al- 
drig skulde slippe hjem igen — for at sige 
hende, at — at jeg . . . Ligemeget! (gaar op og ned). 
Jeg har taget min Beslutning! 

Kapt. Gorm 

(haltende efter ham). 

Alvorlig talt — kan Du ikke holde den 
gaaende med den lille Prinsesse? . . . Det var 
saa behageligt — for alle Parter! 

Frederik 

(kort). 

Hun vil ikke vente! — 



Kapt. Gorm. 
Aa hvad! Der liunde jo muligvis komme 
et Skib . . . 

Frederik. 
I har selv sagt, at vi er flere Hundred Mile 
ude af den Kurs, som de store Fartøjer plejer 
at tage. — 

Kapt. Gorm 

(kler sig i Nakken). 

Tja — det er sandt! 

Frederik. 
Den lille Prinsesse lader mig tydeligere og 
tydeligere forstaa, at jeg skal blive hendes 
Mand! — 

Kapt. Gorm 

(gemytlig, tæt ind ved ham). 

Kan Du ikke lade Dig vie til venstre 
Haand? . . . Det var dog altid en formildende 
Omstændighed — naar Du kom hjeml 

Frederik 

(vender sig ærgerlig fra ham). 

Kapt. Gorm 

(til de to Andre). 

Kan I to klare disse Ærter? — 



Kristian 

(tager Presenningen af Baaden). 

Kanske denne her kunde klare deml 

7* 

Kapt. Gorm. 
Ih nej, hvor Du har fikset den gamle Jolle 
op! — 

Frederik 

(hen til Kristian — trykker hans Haand). 

Du har gjort et godt Stykke Arbejde! 



Hans 

(lidt ængstlig). 

I mener da vel ikke, at vi skal . . .? 



Kristian 

(nikker). 

Forsøge derpaa . . . 



Kapt. Gorm 

(flejter — og underseger Baaden). 



Hans. 
Vi skal da vel ikke sejle i den lille Jolle — 
lige til Kristianshavn? 



Frederik 

(smiler). 

Nej, men prøve paa at naa ud til et Skib 
— som skal tage os ombord! 



• * 

Hans. 
Jamen — er vi sikre paa, at vi træffer et 
Skib? ... 

Kapt. Gorm 

(tørt). 

Har Du ikke læst i Rejsebeskrivelserne, at 
en Baad altid blir optaget af et forbisejlende 
Skib? . . . 

Kristian 

(ironisk til Hans). 

Det varer undertiden lidt længe . . . 

Frederik. 
Vi maa se at faa Proviant med os. Jeg 
maa bede Prinsessen derom. — 

Kapt. Gorm 

(tert). 

Det bliver vist en hyggelig Scene — naar 
Du skal mælde Fraflytning! — Kan vi ikke 
holde os til Hans? Der er lige saa megen 
Proviant i ham som i en lille Grisesteg I 

Kristian 

(som fer). 

Vi mangler bare Rødbeder! — 

Kapt. Gorm. 

Rødbeder! . . . (slaar sig over Knæet). 

Frederik. 
Alting minder om den gamle Kælder. — 
Jeg holder det ikke ud! . . . 

Hans. 
Jeg betakker mig. Jeg bliver her! 

Frederik 

(hæftig). 

Er vi Kammerater — eller er vi ikke 
Kammerater? 

Kristian. 
SQg er med! — 

Kapt. Gorm 

(slaar ud med Haanden). 

Lad nu mig! 

Det er ikke Smaating — alt dette her! Vi 
er, ganske rigtigt, flere Hundred Mile ude af 
den Kurs, som Fartøjerne plejer at holde — 
Øst eller Vest over. 

Vi ejer ikke andet end Skjorten paa Kroppen 
— og kanske en Smule Proviant. 

Hvis vi endelig naa'r et Skib — og ikke 
kæntrer med Jollen eller æder hinanden under- 
vejs — saa staar vi dér ombord med tomme 
Hænder. 

Vi maa arbejde os frem — fra Havn til 

Havn — fra Plads til Plads. Og kommer vi 
hjem, langt om længe, saa kan vi vise vore 
bare Næver frem — og et solbrændt Fjæs. 

Hvordan Velkomsten bliver for Frederik og 
Jer andre to, det véd jeg ikke. Men jeg er for 
gammel og for god til at tigge om Brændevin 
og Skraatobakl 

Ptøj ! (spytter og vil gaa ind i Vraghytten). 

Frederik 

(stiller sig i Vejen — bestemt). 

Der er det, som hedder Livet. 

Det er det haarde Arbejde ombord — Stor- 
mene — Angsten — og Overvindelsen! 

Og der er det^ som hedder at drømme sig 
væk fra det Hele! 

Det er her I — 

Jeg har bestemt mig for det Første . . . 
saa kan det gaa, som det vil! 

Kapt. Gorm 

(slaar ham paa Skulderen). 

All right; — naar vi slial paa den Vild- 
mand — saa skal det ikke hedde sig, at Gorm 
den Gamle svigtedel (med et lunt Smii). Men saa 
maa Du sørge for, at jeg blir tatoveret! 

Frederik 

(forbavset). 

Tatoveret? 

Kapt. Gorm. 
Javel — ligesom en af Prinsessens „Krigere". 

Frederik 

(lidt fortrædelig). 

Hvad skal nu de Løjer til? 

Kapt. Gorm. 
Løjer? Det er s'gu en alvorlig lille Leve- 
vej! — Hvis vi naaY frem til „Civilisationen" 
— saa lader jeg mig vise frem — mod pas- 
sende Entré. — Hans kan være Udraaber og 
slaa paa den store Tromme! . . . 

(Lyd af Trommer og Bambusfløjter høres. Den lille brune Prin- 
sesse kommer fra hejre Side. Hun følges af sine Piger, der bærer 
høje Bladvifter, og af sine Krigere, der er væbnede med Skjolde og 
Lanser. Foran hende gaar de spillende og dansende Piger. Fre- 
derik gaar hende imøde og kysser hendes Haand. Hun griber begge 
hans Hænder og kysser dem. Frederik fører hende til Sæde paa 
en Græsbænk i Forgrunden tilhøjre). 

(Der er et øjebliks Pavse. Hans nærmer sig og hvisker til 

Frederik). 

Hans 

(sagte). 

Nu skal vi vel gaa vores Vej? 

Frederik 

(ligeledes). 

Vent lidt (tu prinsessen). Skal vi have Musik 
og Sang? . . . 

Prinsessen 

(betragter Frederik — og siger idet hun nikker). 

Alt, hvad der kan gøre Dig glad! 

Hans. 
Jeg dirigerer Hof kapellet — — Giv Agtl 

han stiller Pigerne op foran Prinsessen og Frederik — slaar 
Takt osv.) 



GLÆDES-SANGEN 
Første Pige 

(træder frem, med en Tromme, reciterer). 

Den store Brummer — 

hrum-hrum I 

Anden Pige 

(med en Banjo). 

Og lille Banjo — 

bing-bing! 

Tredje Pige 

(med en Fløjte). 

Og Bambusfløjten — 

tu-tu! 

Første Pige. 
De lyder hver med sin Lyd — 

Anden Pige. 
de spiller hver med sit Spil — 

Tredje Pige. 
Og alle Øens Piger smaa, 
de løfter Ben og strækker Taa, 
og synger og danser dertil! 

Alle 

(udstøder Glædes-Raabet). 

Gwallio! — — 

Hans 

(forklarende). 

Saa begynder Visen! — 

Tromme 

(reciterer). 

Fra fjærne, fjærne Land — 

Banjo. 
over store, store Vand — 

Flgjte. 
kom den hvide, hvide Mand: 

Alle. 
Gwallio ! 

Tromme 

(leende). 

Fire hvide, hvide Mænd 
kom til Glædes- Øen hen — 

Baxjo 

(ligeledes. 

Og den Fjerde er Udi tyk! 

(peger paa Kapt. Gorm«. 



Flojte 

(p^er paa Krist an). 

Og den Tredje cv lidt styg 



Tromme. 
Og den Anden 



Hans 

(afbryder). 

hedder Hans! 



Tromme. 
Men den første er den største^ 
og ham rækker vi vor Krans 
og for hwtn gaar vi i Dans, 
og med Jtam skal vor Prinsesse 

iwnge icvcf 

Gwallio! 



(Musikken gemalen. Pritwft -ifc'i ■••-'■ '//. t^i- .• v j..-a-j J'i'..^trK^fc^.• -y^ 

FkEDVUK. ySHKhK^^K^ •*:! '•'/ Uf y.U-Z,. 



108 
Hans 

(raaber). 

Anden Afdeling! — — 



Banjo 

(træder frem). 

Maanen staar af Havet op, 
rød og rund og glad; 

hun er ganske vaad endnu 
af det friske Bad. 



Tromme. 
Gennem Palme-Taget sér hun 

ind i Hytten — 
Og saa ler hun: 



Flojte. 
Naa, hvad ser hun? 



Banjo. 

Lækre Sager'. 
Fugle-Æg og Brødfrugt-Kager 
og et Leje redt til To! 



Flojte. 
Tys! — 



_JU9_ 

Banjo. 
Tys! — 

Tromme. 
Maanen gik, 

gik sin Vej — (med et Slag paa Trommen) 

Og lo! 

Alle. 
Gwallio! 

(Frederik vil rejse sig, Prinsessen holder ham tilbaije. Pigerne 

danser). 

Hans 

(med et Blik til Frederik^ 

Nu kommer jeg! (synger). 

Sol staar op af Søen vaad, 

ser mod Øen hen, 
ser paa Havet i en Baad 

fire hvide Mænd. 
Hvem der vil, kan følge efter, 
men de ror af alle Kræfter'. 
Haahet staar i Baadens Stavn — 

de vil hjem til Kristiaushavn. 

Prinsessen 

(lidt urolig). 

Hvad er det dog han synger? 

Frederik 

(undvigende). 

Jeg har en Bøn til Dig! — 

Prinsessen 

(glad). 

En Bøn — sig frem! 

Frederik. 
Min Ven dér (peger paaKAPx.GoRM) ønsker at blive 
tatoveret! 

Prinsessen 

(lidt skuffet). 

Tatoveret? — 

Frederik 
Ja — som en af dine Krigere! 

Prinsessen. 
Men hvorfor.? 

Frederik. 

Som en Erindring — (dæmpet og varsomt, for ikke 

at bedreve hende) — naar vi rejser herfra! 

Prinsessen 

(ser vist paa ham — siger langsomt). 

Naar I rejser herfra? . . . 

(Saa vender hun sig mod sine Krigkse — giver dem et Vink — 
Nogle af dem træder hen til Kapt. Gorm og peger paa Ansigt, 

Bryst og Ryg). 



Kapt. Gorm. 
Brilliant ! Vi kan gaa ind i Hytten her og gøre 
Toilette! (Wotter sin Arm). Men prikker I for dybt 
— • saa slaar jeg til med Kød-Hammeren! (ind 

med Krigere). 

C-Pmksessen giver sit Felge — Piger og Krigere — et Vink, at de 

skal trække sig tilbage. De fjærner sig, saaledes at de dog ses i 

nogen Afstand. Hans og Kristian ligeledes). 

(Hun sidder en lille Stund tankefuld, med Hænderne i Skodet — 
^'ender sig saa imod Frederik — lofter hans Hat, stryger ham gen- 
''^m Haaret, over Kinden, langs Armen — tager hans Haand, bojer 

sig og kysser den). 



Frederik 

(drager Haanden til sig, mildt og venligt; klapper hendes Hoved 

— som man klapper et Barn). 



Prinsessen 

(læner sig mod hans Skulder — omt og beundrende, men tillige, idet 
hun meder hans Bhk, med synlig Ængstelse for at mishage ham). 



Frederik 

(fjærner hende læmpeligt — men tager igen hendes Haand, da han 

ser at hun bliver bedrovet). 

(Aftenskæret falder nu gyldent og varmt over de To. Gradevis 
merknes det; og mod Slutningen af Scenen ser man Maanen hæve 

sig af Oceanet). 

Prinsessen 

(dæmpet og blidt). 

Du smukke hvide Mand! — min høje 
Prins og Hersker! — 



Frederik. 
Min lille brune Herskerinde! — 

Prinsessen. 
Du har lært mig dit Sprog. — 

Frederik. 
Saa noget nær — 

Prinsessen. 
Fortæl mig igen — om Alting hvor Du 
kom fra! 

Frederik. 
Spørg! — 

Prinsessen. 
Hvad kalder Du det — som falder ned 
fra Himlen? . . . 



Frederik 

(let smilende). 

Falder ned fra Himlen.^ — 

Prinsessen. 
Ja — ligesom hvide Fugle-Dun. 

Frederik. 
Sne! 

Prinsessen. 
Det er naar den onde Tid kommer — ikke- 
sandt? 

Frederik. 
Ja — 

Prinsessen. 
Hvor længe varer den onde Tid hos Jer? 

Frederik 

(tæller paa hendes Fingre). 

Fem — sex — stundom syv Maaneskifter. 

Prinsessen. 
Og i den Tid kryber I ind i Hytterne — 
— tænder Ild — varmer Jer — og fryser 
alligevel.^ 

Frederik. 
Nej, vi fryser ikke — 

Prinsessen. 

Jo — (lægger sin Haand over hans Hjærte) — derind©! 

8 

Frederik. 

(undvigende). 

Vi holder os varme — ved at arbejde. 



Prinsessen. 



Arbejde? 



Frederik 

(forklarende). 

Nogle graver i Jorden — for at den kan 
blive frugtbar og skaffe Brødet. Andre gaar ud 
paa Havet og fanger Fisk. Nogle gaar ind i 
Bygninger, som hedder Værksteder — smedder, 
tømrer, laver nyttige Ting — som Andre 
sælger. Alle har travlt — Alle arbejder. 

Prinsessen 

(lægger atter sin Haand paa hans Hjærte). 

Du har vist ikke arbejdet meget.? 

Frederik 

(bragt i Forlegenhed). 

Hvorfor mener Du ikke? — 

Prinsessen. 
Der er ikke varmt derinde! 

Frederik 

(stærkt). 

Der kan og der skal blive! (vu rejse sig). Men 
da maa jeg være langt herfra! 

Prinsessen 

(holder ham blidt tilbage). 

Bliv hos os? — Har vi ikke Solen 
Varmen? 

Gror ikke Brødet paa vore Træer? 
Har Du ikke Alt, hvad Du peger paa? ■ 
Har Du ikke mig? — 
Hvad savner Du? — — 



Frederik 

(ser ud over Havet). 

Jeg savner Noget, som Du ikke kan give 
mig. — 

Jeg længes! 

Prinsessen. 

(ømt — stigende). 

Jeg længes mod Dig. 

Du undviger mig stedse. 

Jeg søger Dig altid. — 

Bliv hos mig: Jeg løfter Taget paa min 
Palme-Hytte — at Du ikke skal føle Luften 
trang. 

Jeg klæder det Indre med Fugle-Dun — saa 
hvide som Eders Sne — saa bløde som mit 
eget Bryst! 

Jeg gør Dig til Herre og Hersker over 
os Alle — som Du er Herre og Hersker over 
mig! 

8* 

Frederik. 
Hør mig: Du er saa god — Du har vist 
Dig saa god mod os Alle . . . 

Prinsessen 

(afbryder). 

Jeg bryder mig ikke om de Andre. Det er 
blot Dig! — 

Frederik. 
Men jeg kan ikke — jeg kan ikke! 

Prinsessen 

Aa — saa véd jeg ! (hæftig). Du har givet dit 

Hjærte bort til en bleg Pige — saa hvid og 

saa kold som Maaneskin. (truende). Ikkesandt? 

Frederik. 
Nuvel — om saa var? . . . 

Prinsessen 

(springer op). 

Men Du faar hende ikke — Du faar hende 
ikke. Jeg beholder Dig! 

Frederik 

(rejser sig — sluttet, rolig). 

Jeg kan ikke tro, at Du vil bruge Magt. 

(Bevægelse blandt Krigerne). 

Prinsessen. 

Jo jeg vil ! (Krigerne svinger deres Spyd og nærmer 
sig truende Frederik). 

Prinsessen 

(udstrækker Haanden bydende mod Krigerne og tvinger dem til at 
trække sig tilbage igen. Selv gaar hun i stærkt Sindsoprør frem 
og tilbage foran Frederik, som med korslagte Arme neje iagttager 

hende). 

Prinsessen 

(standser — ser paa ham). 

Jeg vil sige til mine Krigere, at de skal 

binde Dig til et Træ . . . (iagttager ham, for at se 
om han bliver bange; — saa fortsætter hun, ligesom mildnende sin 

Trusei). Du skal faa at spise — hver Dag — 
ingen skal gøre Dig Fortræd — men jeg vil 
se paa Dig — jeg vil altid have Dig i min 
Nærhed . . . (emt og bedende). Og naar Du ser, 
hvor meget jeg holder af Dig — saa smælter 
vel Sneen om dit Hjærte — og saa glemmer 
Du den blege Pige i det kolde Land! 

Frederik. 
Du kan gøre med mig, hvad Du vil — men 
jeg glemmer ikke! 

Prinsessen 

(kaster sig grædende ned). 

(Hendes Piger iler til og søger at trøste hende. Prinsessen støder 

dem tilbage). 

Frederik 

(ser rart paa hende — sætter sig ved hendes Side — tager hendes 

Haand). 

Min kære lille Veninde. Det gør mig saa 

inderlig ondt. Jeg vil saa nødig saare og 
krænke Dig — men hvis jeg blev her, mod 
min Vilje, saa vilde jeg blive syg — jeg vilde 
dø! — 

Prinsessen 

(slipper hans Haand;. 

Dø blot! Saa faar hun Dig ikke! 

Frederik. 
Nu er Du ond! 



Prinsessen 

(græder). 

Ak, nej, nej, nej . . . hvad nytter det? 
Hvad godt havde jeg af Dig — hvis Du blev 
her — og dit Hjærte var langt borte.? . . . 

(vender sig fra ham, græder utrøstelig). 

(Frederik ser sig raadvild om. Pigerne nærmer sig atter Prin- 
sessen. Krigerne indtager igen en truende Holdning. Kristian 
og Hans frem, for at staa Frederik bi). 

(I dette vanskelige øjeblik kommer Kapt. Gorm ud fra Vrag-Hytten 
fulgt af Krigere, der lægger stor Tilfredshed for Dagen med deres 
Arbejde. De peger paa Kapt. Gorm ... og Pigerne begynder at 
le. Prinsessen ser derhen — og kan trods sine Taarer ikke bare sig 

for at smile). 
(Kapt. Gorm kommer helt frem, fulgt af Kristian og Hans). 



Kapt. Gorm 

(smiler og hilser rundtomkring. Han holder i Haanden sin Stump 
Spejlglas. Hans Ærmer er hejt opsmøgede, Skjorten vidt aaben i 

Brystet. Han er tatoveret: blaa og rede Figurer over Kinder og 
omkring øjnene. Slanger op ad Armene, en Stjærne paa Brystet, 

osv. Han kigger i Spejlet). 

At min Gallion var bleven saa nydelig — 

det havde jeg ikke tænkt ! (med et skrabud for prinsessen). 

Jeg takker allerærbødigst for mine Dekora- 
tioner! (til Frederik). Du, det gaar vel ikke af i 
Vask? 

Prinsessen 

(til Frederik). 

Hvad siger han? 



Frederik. 
Han er bange for, at Farverne skal kunne 
vaskes af. 

Prinsessen 

(vemodig smilende — ryster paa Hovedet). 

Aldrig! 

Kapt. Gorm. 
Udmærket! — Jeg vil faa et stort Publi- 
kum — tjene mange Slanter, (ler). Allerede det 
man ser, er Pengene værd. For ikke at tale 
om det, jeg gemmer — til dobbelt Pris: En 
grøn Pappegøje paa Maven ... og den ned- 
gaaende Sol — her bagpaa I (siaar sig paa Ryggen). 

Frederik 

(som ser, at øjeblikket nu maa benyttes, hvisker til Hans). 

Hans. 
Ja, jeg skal synge vort Farvel . . . jeg 
har belavet mig derpaa! 

(synger — eller reciterer). 



FARVEL TIL DE BRUNE PIGER — 

Sydhavets smaa, fortryllende Piger, 
glade som Lærker, muntre som Føl, 
Skatte I ejer — af dem, som man siger 

aldrig fortæres af Rust eller Møl; 
aldrig faar Mismodet Magt i jert Sind, 
kommer det, bryder straks Latteren ind: 
Hjærtet paa Læben, Haanden rakt 

frem — 
nej, vi maa bort, vi maa hjem.! 



Bort maa vi — did, hvor man vejer og vrager 
kræsen hinandens Forstand og Skabion, 
did, hvor m^an Afstand omhyggeligt tager 

fra det Naive i Ord og Person; 
først naar vi godt sidder gemt i den lune 
Kakkelovnskrog kan vi rigtig forstaa 

— ak, men for sent — at vi gæsted 

de brune, 
elskeligt sollyse, sorgløse Smaa. 

Sydhavets smaa, fortryllende Piger, 

Et med Naturen, som folded Jer ud, 
brogede Væsner af blomstrende Riger, 

Fugle, som kvidrer paa Sollysets Bud: 
nej, det er Savnet af Sangen den blide, 
Toner, som vælder ustandseligt frem, 

Hjemve, som drager os, det maa I 

vide, 
uimodstaaeligt hjem! 

(vendt imod Prinsessen). 

Sydhavets smaa, fortryllende Piger, 
glade som Lærker, muntre som Føl, 
Skatte I ejer, af dem, som man siger 
aldrig fortæres af Rust eller Møl; 
aldrig faar Mismodet Magt i jert Sind, 
kommer det, lyser dog Smilet om Kind: 
Hj ærtet paa Læben, Haanden rakt 

frem — 
tag vort Farvel: vi maa hjem! 



(Prinsesser har lyttet til Sangen med smærtelig Kesignation, Nu 
rejser hun sig — tager fra sin Hals et Baand af Rav-Perler, fra Ar- 
mene Koralbaand, og fra sit hryai et ^vildt^ Smykke af smaa 
Stykker Guld-Blik. Alle Delt lægger hun i Frkdekiks liaand — 
drager ham til sig, kysser ham amt og peger paa iiaadeoy. 

(Frederik er bevæget; han hejer sit Knæ og kysser hende« Ilænder 
Hun rejser ham op, tager fra ban^ Hat den „vilde* hjer-Prydelhe — 
og betyder ham, at det var Tegnet paa hans fyrstelige Værdighed, 

som han ikke længer kan bære. Hun lesner ogsaa hans Skærf — men 
giver ham til Gengæld sit eget brogede Skærf, som hun har baaret 

over Lænderne). 

(Saa giver hun Pigerne et Vink. De bringer ilsomt Bredfrugter, 
Skildpadder, Kokos-Nødder osv. — som de lægger i Baaden). 

(Kapt. Gorm, Hans og Kristian henter fra Vrag-Hytten nogle Aarer, en 

Mast med et gammelt Stykke Sejl, og Rullestokke. De laver sig til 

at skyde Baaden ned over Strandbredden). 

(Frederik staar endnu hos Prinsessen. Han gemmer hendes Gaver 
paa sit Bryst. Han har lagt sin Kikkert fra sig paa Græsbænken). 

(Maanen, som har hævet sig over Oceanet, skinner nu paa Stranden 
og gennem Palme-Træerne ned paa det Sted, hvor Prinsessen staar i 

Forgrunden ved Græsbænken). 

(Til dæmpet Ledsagelse af Pigernes Instrumenter reciterer Prin- 
sessen sit) 



AFSKEDS-KVAD 

Prinsessen. 
Nu drager han fra os, den hvide Mand ■ 

Kor. 
langt, langt bort! 

Prinsessen. 
Maanen skal følge ham, Maanen er kold 

Kor. 
kold og hvid som han selv! 

Prinsessen. 
Maanen skal følge ham, Maanen er kold, 

men Solen bliver tilhage; 
ak, han vil fryse, vor kære Ven, 

i Vintrens den onde Tid. 



Kan hændes vor Ven vil fryse sig død 
da græder vi ud vore Øjne: 

nej vi vil tage det bedste, vi ejer, 

og sende det efter vor Ven! 



Vi gav ham. Perler og smaa Stykker Guld, 
Kor albaand og brogede Skærf: 

vi vilde give vor Ven vort Hjærte — 

men han havde ej Brug derfor. 



Nu drager han fra os, vor kære Ven, 

derhen, hvor man fryser og dør ; 

saa sender vi Solen efter vor Ven, 
og Glæden sender vi ham.. 

Nu drager han fra os, den hvide Mand — 



Kor. 
langt, langt bort! 

Prinsessen. 
Glæden og Solen skal følge vor Ven — 

der er Brug derfor, hvor han boW! 

(Instrumenterne vedbliver endnu dæmpet. Frederik omfavner Prin- 
sessen og kysser hende rert paa Panden). 

Frederik. 
Levvel, min kære lille Veninde! — Tag 
min inderligste Tak . . . Levvel! 

Prinsessen 

(vender sig fra ham — under Taarer — tager hans Kikkert fra 

Græsbænken — spørger). 

Vil Du lade denne blive hos mig — som 
Erindring? 

Frederik 

(nikker bevæget). 

Prinsessen. 
Mine Folk siger, at den drager til sig — 
Maanen, Havet — Alt! 

Frederik 

(spørgende). 

Hvad mener Du.^ . . . 

Kapt. Gorm 

(henne ved Baaden). 

Ja den trækker udmærket — det gør den! 

(Fbkdbbk Tinker Farvel — iler ned til Baaden. Alle Fise, hjulpet 
af de ▼enligsindede blandt Kkioeske, skyder Baaden paa Rulle- 
stokkene nedover Stranden — ud tilvenstre. 
Saa ses de ikke mere). 

(Pbinsessen har sat sig, overvældet, paa Græsbænken. 
Nu rejser hun sig —vifter med Frederiks Skærf og vinker med Kikkerten. 

Saa lægger hun Kikkerten for Øjet — men kan intet se. 
En af hendes Piger trækker Kikkerten ud i dens fulde Længde. De 
stiller sig alle i Linje under den — medens Prinsessen retter den 

ud mod de Bortdragne). 



Prinsessen 

(ivrig — seende). 

Dér er de — ude over Brændingen! (tii 

Pigerne). Træk nu — drag nu af alle 

Kræfter — hurtig! . . . 

(Da trækker i Kikkerten — den modsatte Vej ad hvilken man saa' 
Baaden — som om de kunde drage Baaden tilbage paa Stranden). 

(Men de opgiver hurtigt, skuffede, Forsoget. Prinsessen kaster Kik- 
kerten ira sig — og lægger sig tilbage paa Græsbænken, med Hæn- 
derne over Øjnene). 

Pigerne 

(omringer hende — spiller dæmpet og reciterer). 

Vor lille Herskerinde — 

Giv Agt, I hrtme Piger! — 
hun skinner som en Sælhund, 
der stiger op af Vandet 
og soler sig paa Sandet — 

hun skinner som af Guld! 

Prinsessen 

(rejser sig. Det fulde, klare Maanelys falder over hendes Ansigt. 

Hun fører begge Hænder til sine Læber — sender langsomt et inder- 
ligt Kys ud over Oceanet — ferer Hænderne til sit Bryst — og be- 
væger Fingrene udtryksfuldt, som om hun tog sit Hjærte frem af sit 
Bryst og lod Nattens Brise bære det ud over Havet. ). 



Saa lyder 

Koret. 
Vor lille Herskerinde — 

vi véd, hvor hun er god! 

(Tæppet). 



TREDJE AKT 



Et Aarstid efter. 

Atter i den gamle Kælder paa Kristianshavn. 

Alt uforandret paa sin Plads. 

Paula ligger paa Knæ ved Siden af en Spand uden- 
)r Skænken og skurer Gulvet med en Klud. 

Saa rejser hun sig, stiller Spanden bort, bringer sine 
læder i Orden — ser hen til Vinduet i Baggrunden. 

Paula. 
Nej, idag vil Solen ikke skinne . . . 

Bedstemo'rs Stemme. 
Jo — den kommer nok. 

Paula 

(smiler lidt vemodig). 

Du har altid den gode Tro, Bedstemo'r. 

Bedstemo'rs Stemme. 
Det lærer man sig. (efter et ophoid). Syng mig 
^en lille kønne Sang, Paula. 

(spørgende). 

Du mener da vel ikke Slutningen? . . . 

Bedstemo'rs Stemme. 
Jo! 

Paula 

(idet hun gaar ind i det merke Rum). 

Har Du ikke sovet inat? . . . 

Bedstemo'rs Stemme. 
Aa nej — men nu lakker det vel snart 
mod Enden! 

Paula 

(har hentet Guitarren — kommer ud — vender sig). 

Nej da, Bedstemo'r — nu kommer For- 
aaret ! 

Bedstemo'rs Stemme. 
Jamen ikke til mig, (Paula ser bort). Syng, 
min lille Pige! 

Paula 

(sætter sig paa Stolen udenfor Skænken — spiller og synger). 

Og over Havet Maager gled, 

de tavse og de vilde, 
men mellem Rosens Grene slog 

Rør-Sangeren sin Trille; 

den sang — jeg blev saa glad derved 

at Livet var Lyksalighed, 

naar Andre blot lod En i Fred, 

og man var god og brav — 
aa. Du min kære Have ved 

den gamble Fæstningsgrav ! 

Bedstemo'rs Stemme. 
Nu kommer Slutningen . . . 

Paula 

(ger en utaalmodig Bevægelse — og synger) 

Og over Havet kom et Skib 
m.ed Silke-Sejl imod mig, 
og ved dets Ror en Yngling sad — 

det var en Prins, forstod jeg. 
Han rejste sig saa mandigskøn, 
i Fløjels Skrtid som Vaaren grøn, 
og med en stille, trofast Bøn 

en Guldring han mig gav — 
ak, Barndoms-Eventyret ved 

den gamle Fæstningsgrav! 

Bedstemo'rs Stemme. 
Han kommer nok! — 



<Paula lægger Guitarren bort — bliver siddende — med Hænderne 
foldede i Skadet — ser hen for sig.) 

9 

Bedstemo'rs Stemme. 
Du har ikke fortalt mig, hvorfor Du 1 
saa længe ude iaftes. Klokken var vist næ* 
elleve, da jeg hørte Dig komme hjem. 

Paula 

(med et lille Smil). 

Den var nok snarere halv Tolv. Du i 
vist ikke, hvor jeg havde været? 

Bedstemo'rs Stemme. 
Nej — for Du er jo aldrig ude . . . 

Paula. 
I Theatret! 

Bedstemo'rs Stemme. 
Hvad? 

Paula. 
I det kongelige Theater! (nikker). 

Bedstemo'rs Stemme. 
Alene? — 

Paula. 

Ja— a. Det vil sige . . . (standser). 

Bedstemodes Stemme. 

(efter et liUe Ophold). 

Fortæl! . . . 

Paula. 
Jeg var lidt tung om Hjærtet igaar — og 
5g vilde ikke, at Du skulde mærke det. 

Bedstemo'rs Stemme. 
Jeg mærkede det. 

Paula. 
Saa tog jeg paa mig og gik ud — da vi 
avde spist og jeg havde vasket op. 

Bedstemo'rs Stemme. 
Du forsømmer intet, lille Paula. Men Du 
urde sagt mig det — for jeg laa og blev 
rolig, 

Paula 

(med et lille Smil). 

Jeg skal aldrig gøre det mere! 

(fortsætter). 

Jeg tænkte paa, at tage med Vognen til 
)ragør — og spørge efter Willadsen. Vi har 
) ikke set ham her paa det sidste — han er 
Drmodenlig syg . . . (Hdt dæmpet) den stakkels, 

pmærksomme Willadsen. 

9* 

Bedstemo'rs Stemme. 
Ja, Paula — dér kunde Du faa et kønt lille 
Sted i Dragør — og en god Mand. Men jeg 
blander mig aldrig deri. 

Paula 

(nikkerX 

Og Tak til! lille Bedstem'or! — 

Bedstemo'rs Stemme. 
Gaa blot videre ! Du tog ikke til Dragør? . . . 

Paula. 

Jeg trængte til at være alene. Jeg gik op 
paa Volden — og ned til min „gamle Have". 
Dér sad jeg længe. Eftermiddagssolen skinnede. 
Det var næsten som Foraar. 

Men videre glad var jeg ikke. 



(Pavse. Man herer Bedstemo'r mumle noget derinde i det merlce 

Rum). 



Paula. 
Hvad siger Du? 

Bedstemo'rs Stemme. 
Naar man sidder ude i den friske Luft — 
og naar man er ung — og Solen skinner paa 
En — saa skulde man i Grunden være glad! 

Paula. 
Ja, Bedstemo'r — (ijdt hæftig) men han kunde 
dog gerne i disse lange Aar ha' skrevet én 

eneste Gang . . . (dæmpet — med Hænderne i Skadet) 

hvis han da ikke er død I 

Bedstemo'rs Stemme. 

(rolig). 

Han kommer nok tilbage. Gaa Du blot 
videre! 

Paula. 
Jeg gik videre — langs Volden — ud til 
Bastionen ved Langebro. Dér staar en Bænk 
— og fra den kan man se langt ud over 
Kallebodstrand — helt ud i Køgebugt, hvor de 
store Skibe kommer og gaar til de fremmede 
Riger og Lande. 

Bedstemo'rs Stemme 

(opmærksom). 

Kan man se Alt det fra den Bænk, Paula? 

Paula 

(nikker). 

Ja — og mere til. Man kan se Solen 
gaa ned bag Frederiksberg - Bakke — dér 
borte, hvor Valby ligger, (stiiie og vemodig). Aa, det 
gjorde baade godt og ondt at se ind i de røde 
og gule Skyer — og tænke paa Søndermarken 

— hvor Frederik og jeg havde gaaet og talt 
om alt, alt det Dejlige . . . 

Bedstemo'rs Stemme. 
Det kommer igen, min lille Pige ! — Du er 
saa ung. Vær bare taalmodig! 

Paula 

(sagte). 

Ja, Bedstemo'r — naar jeg er bleven 
gammel! 

Bedstemo'rs Stemme. 
Fortæl mig om den Bænk ved Langebros- 
Bastion. Den husker jeg fra min Ungdom, 
(ironisk). Men derfra kunde jeg rigtignok ikke 
se ind i det kongelige Theater. 



Paula 

(smiler). 

Nej — jeg ikke heller! — Bedstemo'r, har 
Du nogensinde været i Theatret? 



Bedstemo'rs Stemme. 
Aldrig! 

Paula. 
Saa kan Du være glad! Jeg vil aldrig 
gøre det om. 

Bedstemo'rs Stemme. 
Hvad? ... 

Paula. 
Saa kan jeg aldrig mere være glad og til- 
•eds i „Det grønne Haab". 



Bedstemo'rs Stemme 

(efter et lille Ophold). 

Fortæl videre! — Du sad paa den Bænk 
ed Langebro.? . . . 



Paula. 
Ja — og dér sad en ældre Herre — en 
n, alvorlig Mand — og ham kom jeg i Sam- 
ile med. 

Bedstemo'rs Stemme. 
Paula! Disse fine ældre Herrer . . . naa, jaja! — 



Paula. 
Han var saa underlig — han lignede i 
rrunden Willadsen ... og saa var han Digter! 



Bedstemo'rs Stemme. 
Hvad for noget? — 

Paula. 
Jo — han fik mig til at snakke over mig. 



Bedstemo'rs Stemme. 
Gør Digterne det? . . . 



Paula. 
Han paastod, at det var „hans" Bænk. Jeg- 
svarede, at det var ligesaa godt fnin — saa 
længe jeg sad her! Om jeg ofte kom herhen? 

— spurgte han. Nej — jeg har min egen Have 

— kom jeg til at sige. Og inden jeg tænkte 
mig om, havde jeg fortalt ham det med min 
Have nede ved den gamle Fæstningsgrav. 



Bedstemo'rs Stemme. 
Det var dumt, Paula! 



Paula. 
Vist var det dumt! Men saa tog han et 
Kort frem og skrev derpaa med Blyant — og 
spurgte, om jeg havde Lyst at gaa i det kgl. 
Theater og se paa et af hans Stykker, som 
blev spillet for første Gang den Aften? 



137 

Bedstemo'rs Stemme. 
Og det gjorde Du? — 

Paula. 
Ja — a! 

Bedstemo'rs Stemme. 
Det ligner Dig ikke! 

Paula. 
Jamen han lignede virkelig Willadsen! . . . 

Bedstemo'rs Stemme 

(afbryder). 

Aa, det er forstyrrede Mennesker, de Digtere. 
)e skriver Romanbøger og gør Folk skøre i 
lo'det — som de selv er! 

Paula. 
Ikke noget ondt om Bøgerne, Bedstemo'r! 

Bedstemo'rs Stemme. 
Jeg læser dem. Gud være lovet, aldrig I 



?*avse. Paula gaar til Skænken, tager en Bog frem og giver sig til 

at blade i den). 



Bedstemo'rs Stemme. 
Naa, men — hvad saa? 

Paula 

(seende i Bogen). 

Vil Du høre, hvad han sagde? (Bedstemo* 

Stemme mumler noget utydeligt). Jeg sidder altid her 

sagde han — hvergang et nyt Stykke af mL 
skal spilles. Jeg holder Mønstring over ml . 
selv — hvad der duer og hvad der ikke due:i 
Saa møder jeg rolig paa Valpladsen — jeg 
rustet til næste Gang! 

Det sagde han — og det kunde jeg god i 
lide. 

Bedstemo'rs Stemme. 
Vrøvl ! 

Paula 

(kort). 

Ja saa fortæller jeg ikke mere! 
Bedstemo'rs Stemme 

(efter et Ophold). 

Lad mig høre, hvad Du saaM 

Paula. 
Nej — det gør endnu saa ondt! Jeg gaar 
aldrig mere i Theatret — men jeg vil tage ud 
og pleje den stakkels Willadsen. 

Bedstemo'rs Stemme 

(kort). 

Ja gør Du det, min Pige! (Efter et uiie ophoid). 
Var der Konger og Dronninger? 

Paula. 



Ja — 



Bedstemo'rs Stemme. 
Havde de Guldkroner paa? 

Paula. 
Ja — men de var begge to saa onde mod 
den stakkels unge Prins — og imod den unge 
Pige, som var hans Elskede; — og de tvang 
ham til at rejse bort — og saa tog hun et 
blankt Bæger, hvori der var en Gift — og saa — 

og saa . . . (afbryder — og stamper med Foden i Gulvet). 

Nej, jeg vil hverken gaa i Theatret mere — 
og heller ikke ud til den gamle Willadsen . . . 
jeg vil gaa ud i den vide Verden, og ingen skal 
se mig mere! 

Bedstemo'rs Stemme 

(bestemt). 

Du vil blive i det „grønne Haab", vil Du 
— og gøre dit Arbejde — og være en fornuftig 
Pige! 

Paula 

(opfarende). 

Jeg er da ikke Fange her paa Livstid! 
Bedstemo'rs Stemme 

(roligt og langsomt). 

Jo — saa længe jeg lever, lille Paula! 

(Paula gør en Bevægelse for at ile ind i det mørke Rum — mer 
vender sig og giver sig ivrigt til at vaske Glas og Tallerkener a: 

bag Skænken). 



(De tre gamle Fyre fra Bombe-Bessen kommer duvende og haltende 
ned ad Kælder-Trappen. De tager Plads ved et Bord — nikker til 
Paula og sidder et Ojeblik uden at kunne faa en Samtale i Gang-^ 
Saa bøjer Første gamle Fyr sig og ser op gennem Vinduet i Bag — 

grunden). 



Første gaxMle Fyr. 
Hun staar med Byger idag! 

Paula 

(som tror, at Ordene er sagt om hende). 

Jeg er saamænd i meget godt Humør! 
Første gamle Fyr 

(uforstyrret). 

Vinden er paa en frisk Nordvest. 

Anden gamle Fyr. 
Ja — saadan Nord-Nordvest — i det sæd- 
vanlige Hjørne. 

Paula 

(smiler). 

Saa skal det vel være det sædvanlige? (Bringer 01 

og Snaps). 

Første gamle Fyr. 
Tak, Jomfru Paula. Og vil De saa gi' os 
tre Cigarer. For det er Fødselsdag idag! 

Paula. 
Er det Deres Fødselsdag? Jeg gratulerer. 

(Henter en Cigarkasse, som hun byder rundt). 



Første gamle Fyr 

(peger paa Tredje gamle Fyr). 

Nej, det er hans — den gamle Fyr dér! 
•oder i sin Lomme). Man kan vel nok finde et Par 
Uanter at gi' ud paa en Kammerat. (Løfter sit oias) 
ikaal i Stuen! — 

De to andre. 
Skaa — aal! . . . 



Tredje gamle Fyr. 
Og Tak! ... 

Første gamle Fyr. 
Skaal paa en Dansk! (Tii paula). Hvor er 
'eter Kanel.? 

Paula. 
Han er til Begravelse — ude paa Amager. 



Anden gamle Fyr 

(filosofisk). 

Ja den Vej skal vi jo alle' . . . 

Paula. 
Det er den sidste af hans Slægt, som d^ 
begraver idag. Nu er han alene tilbage 

siger han (ser ind i det mørke Rum) med Bcdst^— 

mo'rl 

Tredje gamle Fyr 

(som med nogen Besvær har bidt Spidsen af en Cigar — tænder d& «^ 

— og spytter langt ud fra sig) 

Hm ja — ja saamænd ja . . . Døden la' r 
tidt vente paa sig — men vi skal jo til 'et en.— 

gang I (spytter). 

Første gamle Fyr. 
Er det fordi det er din Fødselsdag, at Do 
spytter saa langt idag? 

Tredje gamle Fyr 

(sindig). 

Jeg spytter? Nej jeg ha'de en Onkel — 
han kunde. Han spyttede engang paa en Spurv, 
saa den maatte „gaa"" hjem! 



Paula 

(kommer uvilkaarligt til at le — vender sig bort bag Skænken og 

giver sig noget at bestille). 



Første gamle Fyr. 
Det er mageløst saa godt Du husker. (BUnker 
med øjnene). Du husker kanske ogsaa den Gammel- 

romer, som Baadsmanden gav Dig paa Morgen- 
kvisten for at gratulere Dig? 

Tredje gamle Fyr 

(sindig). 

Javel — det er kanske derfor, jeg sludrer 
saa meget. 

Anden gamle Fyr. 
Skaal i Stuen, Folk! . . . 

Første gamle Fyr 

(støder med sin Albu til Anden gamle Fyr). 

Du — idag kan vi faa ham til at fortælle 
om dengang han forliste i Sydhavet! 

Anden gamle Fyr 

(lader undvigende). 

Er det virkelig sandt? . . . 

Forste gamle Fyr. 
Jo Gu' er det sandt — for han har selv 
fortalt mig det mange Gange, og altid paa 
samme Maade. (tn tredje gamle fyr). Hvor længe 
var det Du drev i Baaden med Drengen? — 

Tredje gamle Fyr 

(betænker sig lidt — saa drikker han en Snaps — og fortæller lige- 
som om han sagde en Ramse frem). 

I sytten Etmaal drev jeg med Drengen i 



144 



Baaden. Og saa var det at vi trak Lod m ^c 
to Stumper af min Sele ... og saa skar Dr& n 
gen sig selv i Halsen med sin Kniv, for jeg v^-a 
for mat til at kunne røre mig ... og saa . - 

Paula 

(afbryder med et lille Skrig). 
Aa nej nej . . . (holder Hænderne for ørerne — la&x^* 
sig over Skænken og skjuler sit Ansigt). 

(De tre gamle Fyre ser betuttet paa hverandre). 

Bedstemo'rs Stemme. 
Hvor kan det falde gamle fornuftige Kol- 
ind at fortælle saadan noget fælt noget? 

Første gamle Fyr 

(dæmpet til Tredje gamle Fyr). 

Hvad skulde Du ogsaa sludre om d^ 
for? . . . 

Tredje gamle Fyr. 
Jamen — det er saa længe siden . . . 

Første gamle Fyr 

(hvisker). 

Dit Fæ! Pigebarnet har jo en Kæreste, som 
er bleven borte . . . 

(Paula tager sit Lommeterklæde frem og tørrer sine Øjne. Saa 
aabnes Kælderderen, og Peter Kanel kommer langsomt og værdigt 

ned ad Trappen. Han er i Begravelses-Tejet — nikker til de tre 
OAMLE Ftr« — gaar hen til Skænken — ser paa Paula — og ser sig 

omkring). 

Peter Kanel. 
Hvad er her paafærde? Man skulde tro det 
var Jer, som havde været til Begravelse? 

Første gamle Fyr. 
Ja det var nok saadan lige ved . . . 

Peter Kanel. 
Aa ja ja — man bliver gammel og stiv. 
<^ Paula). Kan Du ta' og hjælpe mig Frakken 

• • • • 

^^••'tJLA hjælper ham den sorte Frakke af, som er bleven altfor 
stxever; lægger den omhyggeligt sammen og gemmer den under 
^^ænken; giver ham Forklædet paa — tager hans heje sorte Hat, 

som er bleven endnu rødligere). 

Peter Kanel. 
Saa — nu er man i sin daglige Mundering. 

(Træder hen til Bordet). Skaal paa en Dansk! (Nipper til 
^t af Glassene). 

Alle Tre. 
Skaal, Peter Kanel! 

Første gamle Fyr. 
Nu har Du vel puttet den sidste af Kanelerne 
i Jorden? . . . 

10 

Peter Kanel. 
Ja — nu har jeg ikke mere at gøre derude 
— førend de triller af med mig selv. 

Første gamle Fyr. 
Naa — der er vel et lille Stød endnu I 

Peter Kanel 

(med et Suk). 

Det er knap værd at slide og slæbe mere. 
Tiderne bli'r sløje. Kunderne falder af. Det er 
akkurat, at de Gamle fra Bombe-Bøssen ser 
herned engang imellem. Gamle Willadsen 
har vi længe ikke set noget til. Han kunde 
dog sidde og hænge her over sin Toddy og 
sine Aviser. (Th paula). Det er sandt: Herreds- 
fogdens Fuldmægtig flyede mig i Dragør et Brev 
til Dig! 

Paula. 
Et Brev — til mig? Er det . . . (hurtig; er 
det kommet med Posten — langvejs fra? . . ^ 

Peter Kanél 

(vranten). 

Det ligger i Lommen paa min Frakke! (me- 
dens Paula hurtig ransager Frakken). Der er et Scgl der- 

paa — men ingen Frimærker. Herredsfuld- 
mægtigen sagde, at det var fra Willadsen — t 

tror jeg — men han havde travlt — han vilde 
komme herind og tale med Dig imorgen. 



Paula 

(staar med Brevet i Haanden — skuffet). 

Vilde Willadsen komme ind og tale med 
mig? . . . jeg troede, han var syg? — 



Peter Kanel 

(gnaven). 

Nej — Fuldmægtigen vilde tale med Dig. 
Jeg synes, han snakkede noget om Skifteretten. 
Du kan da læse, véd jeg! 

Paula 

(vender og drejer Brevet — læser Udskriften). 

Til velagtede Frøken Paula Corneliussen, 
„Det grønne Haab", Kristianshavn. Egen- 
hændig! 

Peter Kanel. 
Naa — det er da til Dig! 

Paula. 
Ja, Fa'r — siden Du har adopteret mig! 

Peter Kanel. 
Saa læs ! — 

10* 

Paula 

(læser Brevet igennem — ser ivejret med et underligt Udtryk i 
Øjnene — læser igen — lader Haanden synke — siger dæmpet). 

Det er fra Willadsen. Han er død. 

Peter Kanel. 
Hva* — er han død? Skriver han det? . . . 

Paula 

(bider sig i Læben — vender sig bort). 

Bedstemo'rs Stemme. 
Lad mig høre, lille Paula. Kom herhen! — 

Paula 

(gaar hen imod det merke Rum — stiller sig dér udenfor — læser 

dæmpet). 

Kære Frøken Paula. Naar De gør Dem be- 
kendt med Indholdet af dette første og sidste 
Brev, som jeg skriver til Dem, saa har jeg ud- 
stridt. 

Jeg kan ikke mere naa at komme ind til 
Dem. Og sidste Gang, da jeg vilde tale lidt 
med Dem om mig selv, var De saa bedrøvet, 
at jeg opsatte det. 

I min Ungdom havde jeg en stor Sorg. 
Siden da har ikke noget andet Menneske gjort 
mig Glæde end De. Tak for alle de Timer, 
hvor jeg har kunnet sidde stille og set mig glad 
paa Dem. 

I min Ensomhed og Sygelighed har De 

været for mig Sundhed og Ungdom. Jeg har 
ingen Slægtninge. Jeg beder Dem derfor, kære 
Paula, til en Erindring om mig at modtage det 
lille Sted, som jeg beboer her udenfor Dragør. 
Jeg skal tillige sørge for, at de Renter, jeg 
nyder af min lille Kapital — 3 — 400 Kroner 
aarligt — gaar over paa Dem. 

Gud velsigne Dem og bevare Deres Sund- 
hed og Deres rene, gode Hjærte. Gid De maa 
blive lykkelig! 

Deres tro Ven 

Jap. Willadsen. 



(Da Paula har endt Læsningen af Willadsens Brev, bliver der en 

Pause). 



Bedstemo'rs Stemme. 
Det var en Hædersmand — han, som skrev 
det Brev! 

Peter Kanel 

(gnider en Taare af Øjenkrogen med Knoen af sin Tommelfinger). 

Ja det var s'gu pænt af den gamle Wil- 
ladsen . . . meget mer' end jeg havde tiltroet 
ham. 

Paula 

(staar og ser stille ned for sig — langsomt sænkende Haanden, som 

holder Brevet). 

Det er dog saa sørgeligt . . . 

Peter Kanel 

(livlig). 

Er det sørgeligt? Du arver et helt Hus med 
en Jord-Lod i Dragør 7- og 3 — 400 Kroner til om 
Aaret! Du kan gifte Dig hvornaar Du vil — 
for nu bli'r der s'gu Rift om Dig derude blandt 
Amagerne! 

Første gamle Fyr 

(rejser sig højtideligt og siger). 

Skaal, Jomfru Paula! Og Lykke til! . . . 
Anden og tredje gamle Fyr. 

(ligeledes). 

Paula 

(smiler svagt og nikker til dem — vender sig saa halvt bort, hen 

imod det mørke Rum). 

Det er saa tungt — naar man med sig selv 
véd, at man kun har gjort ham meget lidt 
Glæde — og at man aldrig, aldrig mere kan 
faa sagt ham Tak for hans Godhed. 



Peter Kanel 

(klør sig i Nakken). 

Du kfinde s'gu ogsaa gerne ha' . . . (afbryder). 

Naa, men nu vil vi drikke hans Skaal i noget 

Ordenligt — og paa Begravelsesdagen stiller 

vi derude alle Mand! 

Første gamle Fyr. 
Det gør vi! Men nu er vi vist til Ulejlig- 
hed her. (til Peter Kanel). Hvad koster For- 
tæringen? . . . 

Peter Kanel 

(slaar ud med Haanden). 

Ingenting koster nogenting idag. (rækker op 
til en Hylde). Vi vil drikke et Mindebæger i Port- 
vin . . . (idet han giver Paula et Vink, at hun skal sætte Glas 

frem). Min Extra-Portvin fra de glade Dage! 
Havde vi saasandt bare den gamle glade Kap- 
tejn Gorm igen iblandt os! . . . 

Paula 

(sukker — idet hun gaar bag om Skænken). 

Peter Kanel. 
Hør, nu maa Du — saa bandte jeg — ikke 
gaa omkring og være traurig . . . saadan en 
velhavende Pige! 

Bedstemo'rs Stemme. 
Lad Paula i Fred, Peter! Hun tænker, hvad 
hun tænker. 

Petjer Kanel. 
Ja, Bedstemo'r! Jeg vilde bare sige, at 
Lykken kan vise sig allerbedst, som man ikke 

aner det .... og derfor (nikker tU de tre GAMLE 

« 

Fyre, idet de hæver Glassene). Kammerater — Jap Wil- 
ladsens Minde — og et Minde for de glade og 
gode Timer i „Det grønne Haab" — og for 
alle gamle og unge Bekendtere — hvad enten 
de er her eller hisset . . .! 

(De klinker og drikker). 

Første gamle Fyr. 
Tak, Peter Kanel! Og saa vil jeg spørge, 
om Du gaar med hjem og faar en Taar Kaffe 

hos os ... (med et Blik hen imod Paula). For Jom- 

fruen vil kanske alligevel helst være lidt alene! 

(Paula takker ham med et Haandtryk. Peter Kanel og de tre 

GAMLE Fyre op og ud). 

Bedstemo*rs Stemme. 
Er Du alene, Paula? 

Paula. 
Ja. 

Bedstemo'rs Stemme. 
Læs mig det Brev op endnu en Gang! 

Paula 

(tøvende). 

Maa jeg lade være, Bedstemor.^ — Maa jeg 
vente til iaften.? . . . 

Bedstemo'rs Stemme, 
Som Du vil, min lille Pige! 



Paula 

(sætter sig paa Stolen udenfor Skænken nuriVst Hovc<l^ I Hiwri' 
deme, idet hun læner Albuerne mod Skænken , hun n^r U>itu tor »1^ 
— og op mod Vinduet, hvor Solstriben er giuMst vmk, Mntt ^tttfr 
Bygevejret udenfor; — Vinden, der tmer, Ht:fi;utn, d^r isl^nr iito4 

Ruden. Saa sukker hun;. 

Aa ja ! (dæmpet). Storm og Regn - og Storm 
igen . . . hvor kan man andet end blive tung 
om Hjærtet! 



BeDSTEMO'rS SlKMMK, 

Hvad siger Du, lille Paula? 



Pat;la 

(rejser sig; betragter det tomme Fugl<;bur tafler dirt tifii, nttlUi 

det paa Skænken;. 

Jeg snakker med mit tomme Fuglcbiir, 



Bedstemo'rs S'IKMMK. 
Hvad for en Snak? — Der har jo i flere 
Aar ikke været nogen Fugl deri. Jeji! har 
allenfals ingen hørt! 

Paula. 
Nej, Bedstemor! Kan Du huske den Dag 
da jeg bad om jeg maatte slippe Fuglen ud? 

(tilfejende). Jeg syntes ikke, at man havde Lov 
til at holde Nogen fanget imod sin Vilje. 

Bedstemo'rs Stemme. 
Det har man heller ikke! 

Paula. 
Jamen det var dumt! Naar man holder 
rigtig meget af En — saa skal man ikke 
slippe ham fra sig. 

Bedstemo'rs Stemme 

(mumler noget). 

Paula. 
Hvad siger Du? — 

Bedstemo'rs Stemme. 
Sæt Buret i Vinduet — lad Døren staa paa 
Klem — læg frisk Grønt i Ædekassen! . . . 

Paula 

(hænger Buret op igen). 

Ak, hvad nytter det? — Og hvad hjælper 
det, at jeg faar et Hus i Dragør? Jeg vil dog 
aldrig flytte derud! — — 

Bedstemo'rs Stemme. 
Du er for meget alene med dine Tanker. 

Du skal gaa ud, lille Paula! Jeg skal nok 
passe Forretningen. 

Paula. 
Jeg har Dig — og jeg har mine Bøger! 

(Pauline aabner hurtig Kælderderen — snubler paa Trinet, idet hun 

springer ned). 

Pauline. 
Saa, for Pokker! Det er ogsaa den rene 
Benbrækker-Trappe ! — Og sikken et Føre — 
sikken et Vejr! Det øser ned hvert øjeblik . . . 
Alting sjasker En om Hælene ! . . . Hefter Kjolen 
op og beser sine Stevler). Kan Du laane mig et Par 
Strømper? 

Paula 

(sidder ved Skænken — hvor hun har lagt Brevet fra sig — kort). 

Nej, men jeg kan give Dig en Sikkerheds- 
naal! — 

Pauline. 

Kom med den ! . . . (hæfter Nederdelen op). 

Paula. 
Det er længe siden . . . 

Pauline. 
Ja her er ikke meget at komme efter . . . 

og andre Steder er den forresten ogsaa sløj ! 

(stryger Vandet af sin vaade, temmelig medtagne Jakl^e). Al- 
verden ser ud som om de havde taget ameri- 
kansk Olie! — (nærmere hen til Paula). Du bliV da 

Ogsaa mere og mere smal om Næbbet! — Kan 
Du ikke slaa ham ud af Tankerne? — Pyt! 
Mandfolk er der nok af — og de er ikke værd 
at man græder sig Øjnene ud af Ho*det! 

Paula 

(stilfærdig). 

Jeg synes jeg hørte noget om, at Du var 
gaaet ind i Frelsens Hær! — 

Pauline. 
Det var jeg ogsaa — en Maanedstid. Men 
saa kunde vi ikke rigtig blive enige. 

Paula. 
Du tog det kanske ikke alvorlig nok? 

Pauline. 

Ikke alvorligt nok? Jo Du kan tro — jeg 
lærte baade at spille Guitar og slaa paa Tromme. 

Det var forresten flinke og friske Folk. 
Altid i godt Humør — hvordan det saa gik. 

Og Du — disse Piger — Du maa da heller 
ikke tro, at de spinder Silke. Det er lige at de 

holder Klæderne paa Kroppen! Af det, de for- 
tjener, maa de akurat ta' hvad de kan spise 
sig mæt for. Resten gaar i Krigs-Kassen. 
Snart er de her, snart dér. De er glade, bare 
de kan faa fat i rigtig mange Syndere. 

Men de gør sig ikke til af det. — (lidt 
eftertænksom). I Grunden kunde jeg godt lide dem. 
Men vi forstod bare ikke hinanden, (henkastet). Og 

Saa gik vi hver sin Vej ! (opdager Brevet paa Skænken). 

Uh, det var et stort Brev! . . . 



Paula 

(lægger Haanden over det). 



Ja. 



Pauline 

(læser Udskriften mellem hendes Fingre). 

Det er til Dig? — 



Paula 

(kort — gemmer det). 

Ja! 

Pauline. 
Er det fra ham? Kommer han hjem? 



Paula. 
Det er fra Jap Willadsen. 

Pauline. 
Herregud det gamle Liv! Frier han ende- 
lig? Hvornaar skal Du giftes? — 

Paula. 
Han er død. Han testamenterer mig sit 
Hus og nogle Penge! 

Pauline. 
Ih Du Frelserens forgyldte Taarn . . . Paula! 

(vil kaste sig om hendes Hals ; Paula ger sig læmpelig fri). 

Pauline. 
Du skammer Dig da ikke ved mig — nu 
da Du er rig? (ser paa sine Klæder). Min Jacket er 
temmelig a'rakket — og jeg har kun den 
samme . . . men vi er da gamle Bekend tere ! 

Paula 

(henter Flaske og Glas, skænker). 

Vi er, hvad vi altid har været — og vi 
bliver det samme! 

Pauline. 
Skaal! Og til Lykke! ... Og lad os 
klinke paa, at de gamle glade Dage kommer 
igen! (fortrolig). Du skal se, en skønne Dag kom- 
mer han ned ad Jeres Hønse-Stige her — saa 
sort som en Morian — og med Penge paa 
Lommen! 



159 



Paula 

(sætter Glasset fra sig — bestemt). 

Hvis han nogensinde kommer tilbage — og 
hvis de gamle glade Dage skal begynde forfra 
igen — saa maa han heller blive borte for 
bestandig ! 

Pauline 

(ser paa hende). 

Du er en sær En, Paula! — Men ved Gud 
om jeg ikke holder a' Dig — alligevel! . . . 

(vil gaa til Deren). 



(Den gamle fattige Kone koinnier besværligt ned ad Trappen. Hun 
er bleven endnu mere krumbajet — halvblind og ganske dt^v. Hun 
har intet Shavl, bendes tjnde Kjole er pjaskvaaJ. Hun ryster af 
Kulde idet hun rækker sin Skaal frem). 



Paula 

(rækker op i Vinduet efter et Fad;. 

Vi har ikke mange Levninger idag; men 
hvad der er, skal hun faa, MoY Svensen! 

(Den gamle Koke faar noget ai Fadet paa y/tn .Skaal; ^.aa rokker 

hun mimrende hen t:l Irapp'.-n/. 



Patllve 

(standser beade, bvfoler her.d*-: vaade, tynde K;oI':;. 

Den er nok mere sløj end nogensinde, MoV 
Svensen? I ryster jo af Kulde ... Bi lidt! 

(river raskt sin Jakke af og give.- r.er.de den paa;. Svlc har 

jeg ikke nogen af — men I skal da ikke løbe 
omkring som en vaad Hund I — 



(Den gamle Kone rokker mimrende og taksigende op ad Trappen og 

ud, hjulpet af Pauline). 



Pauline ! 



Paula 

(kalder). 



Pauline 

(oppe ved Deren). 



Ja. 



Paula. 
Det skal Du ikke ha' gjort for Ingenting! 

(leber til Kommoden, tager sin Jakke, Hat og Paraply). Kom 

Og gaa med mig hen til Kræmmeren — om 
Hjørnet. 

Pauline 

(forundret). 

Hvad er den a'? — 

Paula. 
Nu har jeg da Raad til at give Dig et 
Overstykke . . . (tiifejende). Men det bliver ikke 
dyrtl 

(siger ind i det merke Rum). 

Jeg er straks tilbage! 

Pauline 

(leende — idet hun og Paula felges sammen ud). 

Gudbevares — spar Du bare paa Arven 
Du er sød alligevel! 



(Kælderen er et øjeblik tom. Man herer Bedstemo'r hoste). 
<Saa aabnes Døren forsigtig. Hans stikker Hovedet ind — gaar ned 
ad Trappen — ser sig om — gaar atter til Trappen og halvvejs op). 



Hans 

(kalder sagte). 

Kom kun! — her er Ingen! 



{Fredbrik kommer langsomt ned ad Trappen — standser paa det 
sidste Trin — ser sig bevæget om. Han har knappet sin Overfrakke 
tæt til i Halsen. Frakken er — ligesom Hans's — medtaget af Rejser 
og altslags Vejr. Hans Ansigt er solbrændt og magert; Udtrykket 
energisk — i dette Øjeblik spændt, lidt træt). 



Frederik 

(helt ned; — sætter sig paa Stolen udenfor Skænken — fæster Blik- 
ket segende ved enhver Genstand rundt omkring — siger dæmpet). 

Atter i det „grønne Haab" . . . Alting ufor- 
andret — lige til „Garibaldi" ! . . . (tn hans). Og 
hvor underligt var det at gaa igennem den 
stille gamle By. — Saa hjemligt og fredeligt! 
— Alle ser paa En — og Ingen kender En. 
Det er som om Alting havde ligget og drømt ! . . . 



Hans 

(ler). 

Ja og disse „Lugte", Du! — Enhver Port, 

11 

enhver Gaard har sin! Jeg kender det gamle 
Kristianshavn paa Rendestenene! 

Frederik 

(vinker Hans hen til sig). 

Hans ! sæt at vi ogsaa havde drømt ! — Sæt 
at vi laa paa Hospitalet endnu i Lima — eller 
gik og trillede Foustager i Londons Dokker ! . . . 

Hans 
Og duftede af Guano! — 

Frederik 

(alvorlig). 

Sæt at Alt var forandret ... at her slet 
ikke var Nogen, som ventede os ! . . . (rejser sig^ 

stetter Haanden mod Skænken, lader den anden Haand glide sig 

over Panden). Aa, man bUV saa blød om Hjærtet 
— man véd ikke, hvad Aarene kan have ført 
med sig! 

Hans. 
Det grønne Haab kan da vel ikke være helt 

uddødt ! — (lister sig hen til det merke Rum — bajer Hovedet 
ind — trækker det tilbage). 

Man kan i hvert Fald høre paa Aande 
drættet, at . . . 

Bedstemo'rs Stemme. 
Jeg sover ikke! 

(Frederik og Hans ser paa hinanden. Saa aabnes Kælderdaren. 

Paula kommer tilsyne). 

(Frederik vender i dette øjeblili Ryggen til Deren; han ser hende 
ikke. Hans, som faar Øje paa hende, smutter med en lidt genert 

Hilsen forbi hende — op og ud). 



(Paula er blevet bleg — hun stiger langsomt ned ad Trinene — saa 
gaar hun raskt frem . . . Frederik drejer sig — de staar i Tavshed 

og ser paa hinanden). 



Frederik 

(hvis Stemme skælver af Bevægelse). 

Paula! . . . 

(Han strækker Haanden frem). 

Paula 

(er atter bleven rolig). 

De er kommen hjem? . . . Velkommen da! — 

(Hun trykker hans Haand, men slipper den hurtigt igen; tager sig 
en Stol og sætter sig, saaledes at hun vender Ryggen mod Deren 
— medens Frederik sætter sig lige overfor hende, med Ryggen mod 

det merke Rum). 

Frederik 

(søger efter Ordene). 

Ja — jeg er kommen hjem — I (ser sig iidt for- 
legen omkring). . . . Alting er jo paa sin gamle 
Plads — — det vil sige — ja jeg haaber da, 
at Alt er uforandret her.^ 

Paula 

(nikker rolig). 

Ganske som da De rejste! 

11* 

Frederik. 
De selv ogsaa — Paula? . . . 

Paula 

mikker langsomt — uden at tage Øjnene fra ham . . . Frederik 

slaar sine ned og giver sig til at dreje paa sin vaade Filthat, som 

han taber — og dernæst lægger op paa Skænken). 

De kommer med daarligt Vejr! 

Frederik 

(forsøger et Smil). 

Det har ikke forandret sig i Mellemtiden . . . 

(Pavse). 

Paula 

(med et lille Smil — skjulende over sin Bevægelse). 

Naa — fortæl saa lidt om Deres lange 

Rejse . . . (ser vist paa ham, og tilfejer med lidt skarp Be- 
toning). For De har da vel været rigtig langt, 
langt borte? . . . 

Frederik 

(uden at lægge Mærke til hendes Betoning — nikker). 

Jeg véd blot ikke, hvor jeg skal begynde 

og hvor jeg skal ende . . . (søger at slaa en frisk Tone 

an). Jeg har de hundrede Ting at fortælle — 
om dengang vi led Skibbrud — og kom iland 
paa en lille i det stille Ocean — og dér var 
vi et Par Aarstid — vi kunde ikke komme 
bort — de Indfødte holdt paa os . . . (forsøger at le) 

der var en lille Prinsesse — som vilde gøre 
mig til Prins . . . men omsider slap vi væk — 
og drev længe om i en skrøbelig Jolle ... og 
da vi næsten havde opgivet Haabet, saa blev vi 
optaget af et engelsk Fuld-Skib — som skulde 
til Peru — til Lima i Peru . . . 



Paula 

(afbryder — idet hun nikker, tort). 

Ganske som der staar i Rejsebeskrivel- 
serne! . . . 

Frederik 

(ser paa hende — bragt i Forlegenhed ved Betoningen — lér 

lidt forceret;. 

Ja — omtrent som i Rejsebeskrivelserne . . . 
de er jo næsten alle ens! 



Paula. 
Og saa? . . . 

Frederik. 
Saa — naa ja — Resten kan jeg i Grunden 

spare . . . (knapper en Knap op i sin Frakke — og knapper 
den atter til — lidt nerves). 

Paula. 
Aa lad mig kun høre! 

Frederik. 
Nej — jeg er altfor bevæget! — 
De maa tilgive mig, Paula; men De hører 
saa underligt paa mig — De siger saa lidt — 
De bare sidder dér og ser lige igennem mig — 
som De altid har gjort I 

Paula. 
Havde De tænkt Dem det anderledes? — 



De véd, jeg har ikke for Skik at lade det løbe 
af med mig — ikkesandt? 

Frederik 

(skubber sin Stol lidt tilbage). 

Jeg kan forsikre Dem, jeg troede ikke at . . . 
(lér tvungent) at De vilde kaste Dem om Halsen 
paa mig! 

Paula 

(med et Smil). 

Saa er det jo godt, at jeg ikke gjorde det! 

Frederik 

(feler til sin Lomme — tager en lille Pakke frem — som han atter 
gemmer — rejser sig — bliver staaende). 

Paula; vil De blot række mig Deres Haand 
— inden jeg gaar! 

Paula 

(langsomt). 

Inden De gaar.? . . . 

Frederik. 
Jeg kom, for at bede Dem — om at tilgive 

mig . . . (Paula ser paa ham) tilgivC mig alle de 

Gange, jeg var haard og ond imod Dem. 

Jeg var, rent ud sagt, en Dreng dengang. Og 
Drenge fortjener ikke nogen ung Piges Kærlighed. 

Paula 

(bejer Hovedet — dæmpet). 

Nej — det er sandt. 

Frederik. 

Jeg gaar nu — som jeg kom. 

Nej! Jeg gaar rigere og gladere. 

Jeg har jo sét Dem, Paula! 

Jeg velsigner Dem — for Alt, hvad De sagde 
mig, den Dag vi skiltes. 

Det holdt mit Hoved ivejret — naar det 
kneb. 

Jeg har lært, hvad Livet forlanger af en 
Mand. De har lært mig at stole paa mig selv. 
Jeg kan tage fat paa Alt — takket være Dem! 

Jeg kan blot ikke blive her og være Dem 
en Torn i øjet — fordi De er den ærekære 
lille Pige, som De er: fordi De ikke kan 

glefyifyic! (famler efter sin Pakke — lægger den i hendes 
Haand — trykker Haanden). Gud Velsigne Dem ! 

Paula 

(ser paa ham — ser paa Pakken — spergende). 

Hvad er det? 

Frederik. 
Nogle smaa Gaver — som en ung Kvinde 
gav mig — af et godt Hjærte! 

Paula 

(lægger Pakken ligegyldig fra sig — bejer Hovedet . . . naar hun 
atter fæster Blikket paa ham, er Udtryklvet bedrevet, dæmpet-be- 

brejdende). 

Hvorfor gik der dog den lange, lange Tid 
— uden at De lod høre fra Dem? (hæftigere). 
Hvorfor kunde De ikke skrive til mig — (bittert) 
en lille Smule af Alt, hvad De dér fortæller 
mig? . . . 



Jeg skrev!! 



Frederik. 



Paula 

(ryster paa Hovedet). 



Frederik. 
Da jeg aldrig fik Svar, lod jeg det blive ved 
den ene Gang. 

Paula 

(opmærksom). 

Et Brev — til mig? 

Frederik. 
Et langt Brev — dobbelt frankeret. Kap- 
tejn Gorm besørgede det selv for mig. 

Paula 

(tvjvleaåty 

Man la^'er da ikke Andre besørge d«^ SlA$s 
Breve for sagl 

Frederik. 
Det var fra Hospitalet i Lima, 

Paula 

(hurtig). 

Var I>e syg — meget syg Ua IV? 

laenge? . . . 

Frederik. 
Vi blev alle syge — fra den Tur I l^rtvi^n. 
Jeg plejede mine Kammerater - indtil jeg ?<ol\ 
ikke kunde mere! (tiifejende). Det er ci^ \\M\\\ 
Herre, den gule Feber; og den sætter Mivrkor 
efter sig! 

Paula 

(spergende). 

Det er derfor De ser saa bleg og mod 

taget ud? (ser op og ned ad ham ogMua paii ItiitiM Kl»t»ilpr>, 

Frederik 

(opfanger hendes Blik — siger med et lille vemodiKt Krnll) 

Det er dyrt at være længe syg og det 
var en lang Vej, inden vi naaede herhjem. 
Lang og haard. 

Spundet SDke har ingen af os. Men jeg er 

lykkelig og rig ved at se Dem! (idet han tager sin 
Hat). Kunde jeg engang se Dem glad, Paula: 
hvefn der saa end gjorde Dem lykkelig — saa 
vilde jeg prøve paa . . . naa, ligemeget . . . 
Gud velsigne Dem — og Farvel 1 

Paula 

(stiller sig ivejen for ham). 

De har saa mange Ord! — Hvad vilde De 
prøve paa? 

Frederik 

(lidt besværlig). 

Ikke at misunde den Mand! 



Paula. 
Vil De dermed sige, at De har tænkt jeg 
vilde gifte mig — eller muligvis, at jeg var 

gift ? . . . (Frederik bejer Hovedet, nikker, og vil gaa op ad 

Trappen). Nej, De kommer ikke ud! — 

Frederik 

(stille). 

Saa bliver jeg staaende — indtil De aabner 
Døren ! 

Paula 

(sætter sig paa Trappen — og beder ham, med en Haandbevægelse, 

tage Plads paa sin Stol). 

Her paa Trappen har jeg siddet — naar 

jeg var alene 1 den mørke, fugtige Kælder — 
de mange, mange Gange. 

Jeg sad her, fordi jeg syntes at jeg sad 
nærmere ved Døren — hvor Postbudet maatte 
komme ind ad. Med Brev og Bud til mig. 

Men der kom intet! 

Mon egenlig nogen kan sidde og længes — 
som en lille Pige kan det — i en lav og mørk 
Kælder? — 

Jeg hørte efter Stormen derude — og tidt 
tænkte jeg, at De var i Fare ... Og jeg 
havde saa inderlig ondt af Dem. 

Men naar Solen krøb ned til os — og 
tyste paa Gulvet — saa tænkte jeg, at De var 
i Herlighed og Glæde — derude i de varme 
Lande, blandt de lykkelige Mennesker . . . men 
aldrig kunde jeg ønske at se Dem glad med 
nogen — og aldrig vilde jeg prøve paa, ikke 
^t misunde nogen . . . 

Nej, jeg vilde hade den Anden — og jeg 
hadede mig selv, at jeg kunde holde saa meget 
^f Dem. — Jeg ønskede bare, at jeg kunde 
glemme Dem. 

Men jeg kunde ikke! 

Jeg græd . . . indtil jeg hørte Bedstemod 
hoste. 

Saa tænkte jeg: Hun har det endnu mør- 
kere end jeg. Hun har ligget derinde i sit 
Hul — de mange, mange Aar — og hun har 

altid haft det kærlige Sind — altid det stærke, 
gode Haab. 

Altid sagde hun . . . 

Bedstemodes Stemme. 
Lille Paula, han kommer nok! 

« 

Frederik 

(rejser sig — med Taarer i <^jnene). 

Og han kom! 

Paula 

(staar oprejst, med Haanden paa Dørgrebet). 

For at gaa? . . . Skal jeg slippe Dem ud 
af Døren? ... Er det „Friheden" De er kom- 
men for at hente? . . . 

Frederik 

(med udstrakte Arme). 

Min Frihed har ventet paa mig her! Jeg 
skal bære Dig paa Hænderne hele Livet! — 

(Kapt. Gorm aabner Kælderderen udefra. Han er ifert en lang,.^ 
brun, stortærnet Frakke, Cylinderbat; Stok i Haanden; i den anden.« 
Haand holder han en Rejsetaske. Hans Ansigt er indbundet i en^ 
sort Bandage — saaledes at Tatoveringen akkurat ses paa Kinderne; 
Øjnene er gemt bag et Par store, merke Briller. Han er i straalend^s 

Humer). 

Kapt. Gorm 

(leende). 

HoUa! — 

'auu udsteder ved Synet af ham et lille Skrig — springer ned ad 
rappen — Frederik vil opfange hende, men hun vender sig hurtig 

fra ham). 



Kapt. Gorm. 
Bli'r De bange for mit smukke Ansigt? — 
et er bare Etikette-Hensyn! . . . (tager Hat og 

iller af, idet han med Besvær stiger ned), 

Paula 

(hæftig — til Frederik). 

Jeg har været angst for at De skulde dø 
a mig. Men den Sorg kan man bære. (peger 
>a Kapt. Gorms Ansigt). Skal nu de gamle daarlige 
&jer begynde forfra; saa siger jeg Dem . . . 

A.NS ses smilende oppe i Kælderderen; bag ham Kristian; Paula 
bryder med stigende Hæftighed). Ja le I kun allesam- 

len; men hellere skulde I være bleven dér 
vor I kom fra . . .! 



Frederik 

(sm ærtelig). 



Men Paula dog! 



Bedstemo^rs Stemme. 
Paula 1 — 

Paula 

rriteret ved Kapt. Gorms uforstyrrelige Munterhed, iler hen mod 

det morke Rum). 

Bedstemo'r, jeg tror ikke en Tøddel af, 

hvad de Mennesker dér fortæller . . . Hvordan 
skal vi dog blive fri for dem? 

Bedstemo'rs Stemme. 
Lad enhver svare for sig! 



Hans ser lidt flov-betuttet paa Kristian, som bukker ærbødigt for Paula. 
Kapt. Gorm sætter omhyggelig sin Rejsetaske fra sig paa Skænken, 
og vender sig mod Frederik med en smilende Skuldertrækning, som 
om han vilde sige: „hvad skal dog alle disse Ophævelser til?** 
Frederik er fulgt efter Paula ; saaret ved hendes Tvivl, men uden 
Vrede vender han sig mod Kapt. Gorm — kort og bestemt. 



Frederik. 
Det Brev, som jeg skrev paa Sengen — i 
Hospitalet i Lima — det besørgede De jo for 
mig paa Posthuset? — 

Kapt. Gorm. 

Javel, min Gut! (tager en gammel, stor, slidt Brevtaske 
frem — slaar gemytlig paa den). Her er min gamle 

Skatkammer-Kiste . . . hvad der bliver lagt i 
den til Besørgelse — det glemmes aldrig: 
saasandt mit Navn er Kapt. Diderik Gorm — 
forhenværende Fører af Barkskibet „Det grønne 
Haab" — nuværende rejsende Vidunder i alle 
Regnbuens Farver — forevist for Prinser og 
Præsidenter og lærde Professorer! . . . (aabner 

Brevtasken — staar forbavset, med opspilede Øjne). Nu har 

jeg — Brand brøle mig — set det med . . .1 

(tager et Brev ud). 

Frederik 

(kigger ham over Skulderen). 

Mit Brev — med Hospitalets Stempel 1 



Kapt. Gorm 

(rækker ham det — tørt). 

Saa har jeg glemt det . . . Ubegribeligt!! 

Paula 

(river det til sig). 
Mit Brev . . . (aabner det hurtigt — lader Øjnene 
lebe over Begyndelsen — læser halvhøjt). „Min inderligt 

Elskede! Hvis jeg dør her, saa skal Du vide 
dette, at Du ikke har været ude af mine Tan- 
ker Dag og Nat ..." (afbryder — gemmer Brevet paa 
sit Bryst — ser paa ham, inderligt). Kære, kære Ven — 

tilgiv mig! — Jeg har været saa angst for at 
skulle miste Dem — paa den Maade, som var 

mig den værste ! (griber begge hans Hænder — ser gennem 
Taarer straalende paa ham). Jeg har troet paa Dem — 
jeg tror paa Dem i . . . (med Ansigtet vendt mod det 

mørke Rum). BedstemoV; det lyser ud af hans 
Ansigt ! (vendt mod de Andre). Ikkcsandt, han har 
været dygtig — han er . . .? 



Kapt. Gorm 

(slaar i Skænken). 
En Knop er han ! (Det Glas, som Paula skænkede 
for sig, da hun klinkede med Pauline, hopper højt i vej ret og væltes. 

Kapt. Gorm dypper Fingren deri og lugter). Poftvin ! (skriver med 

Fingeren). Her er min Underskrift! — 

Hans. 
Han har reddet mit Liv — reddet os begge 
to! . . . 

Kristian. 
Han er den bedste Kammerat i Verden. 
Frk. Paula, De har ikke troet stort paa mig før. 
De kan trygt gøre det nul — 

Frederik 

(tysser paa dem). 

Nej ikke saadan — mellem Kammerater! 
(leende). EUers bliV jeg undseelig — og maa gaa 
min Vej. 

Paula 

(med et Udbrud). 

Hvor De gaar hen — dér følger jeg. Men 
helst beholder jeg Dem her — for hele Livet. 

Frederik 

(slutter hende i sine Arme). 

For hele Livet! 

Paula. 
Se — nu falder Solen herned i Kælderen 
til os . . . den skinner lige hen mod Garibaldi! 

<læner sig emt ind til Fredkrik, ser op til ham.) Min Helt er 

kommen! 

Bedstemo'rs Stemme. 
Lad mig se ham, Paula! 

<De gaar Haand i Haand ind i det merke Rum, hvor der bliver tændt 

Lys). 

Kapt. Gorm. 
Puh! det var en Overhaling. — Jeg vil la' 
mig tatovere en Gang endnu, hvis jeg ikke er 
bleven saa rørt, at Vandet driver mig ud af 

Spygatterne! . . . (tørrer øjnene med Knoen — griber 
Rejsetasken paa Skænken — aabner — tager to Flasker Champagne 

ud). Klar ved Skuddet, Folkens ! . . . (Hans og Kri- 
stian seger efter Glas). 

(Ppter Kanel og de tre gamle Fyre kommer ned ad Trappen). 

Kapt. Gorm. 
Peter Kanel — og Bombe-Bøssen! I kom- 
mer lige til Fest! — 

Peter Kanel 

(galant — trykker hans Haand). 

Naar Kapt. Gorm kommer — er der altid 
Fest! . . . 

Pauline 

(springende ned ad Trappen — i nyt Overstykke). 
Jeg med ! — (Hun kaster sig om Halsen paa Kapt. Gorm, 

12 

Hans og Kristian). Gorm den Gamle — Hans, mir> 

Dreng — og Kristian! (taler uafbrudt — og leber frem 
og tilbage imellem dem og hen for Spejlet over Kommoden). Ih 

Gud, er I kommen hjem? . . . Men I er jo slet 
ikke bleven Morianer! . . . Har I tjent Syle? 
Du trænger vist til en ny Frakke, lille Hans ! 
. . . Har Du haft de sorte Kopper, Gamle 
Gorm ? (peger paa hans Ansigt). Det Smitter da vel 
ikke? . . . Har I ikke noget hjem med til 
mig? . . . 

Kapt. Gorm. 
Abekatten — som jeg lovede Dig — dea 
maatte vi sætte paa Assistenshuset i Liver- 
pool! . . . (ler). 

Pauline. 
Aa, er det saadan fat? cgaar ui spejiet. paula 

kommer tilbage med Frederik fra det marke Rum. Frederik har 
taget sin Overfrakke af; han er i en Rejsedragt, semandsmæssigt 

Snit). Du, Paula — den sidder vist ikke rigtig i 
Ryggen? ... Er der Raad til at faa den syet 
om? . . . 

Frederik 

(smiler). 

Der er Raad til Alt! — Paula har lige for- 
talt om Dragør! — — 

Pauline. 
Gud ! . . . Maa jeg gratulere ! . . . 

Hans 

(tager en Pakke frem — og en lille Kokos-Nød ud af Pakken). 

Værsgod ! 

Pauline. 
Hvad er det for en? — 

Hans. 
Den sidste Kokos-Nød, vi havde i Baaden, 
da vi blev optaget af det engelske Skib. Havde 
det varet to Dage endnu, saa . . . (med en Gestus). 

Pauline. 
Uh nej! — Hvad skal jeg bruge den til? 

Hans. 
Naar den bliver savet midt over, kan den 
bruges til Vand-Øse! 

Pauline. 
Vand-Øse? ... Du mener vel Punsche- 
Ske! . . . 

Kapt. Gorm 

(ler hejt). 

Den fortjener et Skud — og en Vise! (han 

skænker Champagnen rundt, hæver sit Glas — staar bred og smi- 
lende midt iblandt dem — og synger, idet han peger mod Paula). 

j,For ske is the sunshine of Paradise-Alley /*" 

(Denne Melodi er Forspillet til („Adolphus Morning-Glory") Kapt. 

Gorms Vise). 

12* 

Kapt. Gorm. 
Ungdommen skal leve — de Unge overalt 
— og i „Det grønne Haab". Det er min Mor- 
gen- og Aften-Hilsen! 

(Hans finder Guitarren og akkompagnerer). 

KAPTEJN GORMS MORGEN- OG AFTEN- 
SANG. 

Kapt. Gorm 

(synger). 

Ih se Godmorgen! har I set tilsøs en gammel 

vejrbidt Skude, 
den duver, saa hver Planke høres knage: 
never giv^ up the ship; den presser paa med 

sine sidste Klude — 
den har Humøret fra de unge Dage! 



Saadan med Potteplanten i en Krog af Vind- 

vets dunkle Rude: 
ved Vinter drømm^er den om. Vaar og Sommer, 
tænker paa sine Søstre, Blomsterne i Mark og 

Skov derude — 
og tar mod Solens Kur før Aftnen kom^m^er. 

Livet er Bygevejr; og Sol og Storm og Regn 

hinanden følger, 
det maa vi huske paa, naar Bagen hælder; 



181 



gaar vi paa Grund: saa leve dog de friske, 

grønne, salte Bølger — 
de Unges Haab i Haahets gamle Kælder! 

Ih se Godaften; lad os klinke, mens vi har en 

Slat i Kanden, 
og hli'r den os for trang, den mørke Kælder: 
Verden har Plads for os, at ikke vi skal tørne 

mod hinanden — 
mens Haabets Vimpel lyst i Luften smælder! 



(Han klinker med Paula og Fredkrik — og med Hans og Pauline. 
Alle klinker med hinanden. Peter Kanel gaar omkring og gnider 
sig i Hænderne, slaar Kapt. Gorm paa Skulderen, trykker de gamle 

Fyres Hænder osv.). 



Peter Kanel. 
Det er som jeg siger: bedst som man gaar 
og tænker paa Ingenting — saa kommer Al- 
ting af sig selv . . . (filosofisk) uden at man 
egenlig bestiller noget! 

Pauline 

(til Hans). 

Og hvad skal vi to saa bestille? — 

Hans 

(slaar en Akkord an paa Guitarren). 

Jeg vil gøre som min Far og Mo'r — jeg 
vil blive Musikanter! — Og Du.? . . . 

Pauline 

(kysser ham). 

Naada 1 Jeg kan baade spille Guitar og slaa 
paa Tromme ... Vi „rejser" sammen! 

Paula 

(vender sig smilende til Kristian). 

Og De? . . . 

Kristian 

(beskeden men fast). 

Jeg vil ta' fat paa det sværeste Arbejde: — 
begynde helt forfra! 

Paula 

(trykker hans Haand). 

Hos os i Dragør! — — 

Frederik 

(til Paula). 

Vil Du nu se paa Gaverne, jeg bragte? . . . 

(Han aabner Pakken, som blev lagt paa Skænken. Pauline ydorst 
nysgerrig, med smaa Udraab. Paula tager stilfædrig Rav-Perleme 
og de smaa Prydelser af Guld-Blik — holder dem op for Lyset fra 

Vinduet). 

Pauline 
Er de virkelig ægte? . . . 

Kapt. Gorm. 
Lige til Etnografisk Museum! . 

Paula. 
De lyser som Solen! . . . 

Frederik 

(med Armen om Paulas Liv — inderlig og med stille Betoning). 

Solen og Glæden vilde den lille Prinsesse 
sende os . . . Der var Et, som hun ikke kunde 
give os: Arbejdets Velsignelse! (tufejer med et smii, 

idet han viser sine Hænder frem). Hvide Og DSene er de 

ikke mere — men de kan tage fat. 

Egenlig er det en Skuffelse, at jeg ikke kan 
urhejde for Dig . . . 

Paula 

(ler). 

Hus og Jord-Lod — det er kun Fodfæste, 
min Ven! Vi maa tage fat, beggeto: dyrke 
Jord og Have, plante Frugttræer, saa' og 
høste . . .! 

Frederik 

(med et Udbrud). 

Hjemmets trofaste Jord — som giver os Alle 
Brødet ! 

De grønne Enge ved den lille Lund — de 
bølgende Marker — den friske blaa Sø — alt 
det, vi længtes efter! . . . 

Hans 

(griber Guitarren). 

Ja, min Kammerat: nu synger vi to ud af 
vort fulde Hjærte . . . 

Kapt. Gorm 

(slaar ud med Haanden). 

Stille paa Dækket — for og agter! Nu 
synger de danske Drenge: 



HJEMMETS SANG! 
Frederik 

(synger). 

Du kan føle Stuen trang, 

Tiden tom og Dagen lang 
dér hvor Lyset først Du saa paa denne Jord; 

og fra Horisontens Rand 

vinker Æventyrets Land, 
og Du løfter paa din Hat — og gaar ombord. 

Om Du finder paa din Vej 

Æventyret eller ej, 
altid vil Du følges af et dæmpet Savn: 

fjærnt fra Verdens mindste Krog 

hvisker Mindet i et Sprog, 
som en Moders Ømhed døhte m^ed sif 

Navn. 



Kor 

(Hans, Kapt. Gorm og Kristian). 

Ja, i Bølgetoner bløde, 
fra det første Livets Møde 
indtil senest Aftenrøde, 

strømliner ud den m^ilde Klang: 

Fuglerøst i svale Skove, 
Vindens Sus i Kornets Vove, 
Havets Længsel ioner gennem Hjemmets Sang. 



Hans 

(synger). 

Og Du føler denne Fred, 

som naar Solen ringes ned 
linder Kornets Vipper bagved Kæmpens Grav, 

som^ naar Skyggen paa sin Gang 

langs den gylden-grønne Vang 
blaaner hen og blandes i det dunkle Hav. 

Og i Nattens Dæmringstund 

blotter Strandens Bøgelund 
Stammens blege Bark og Elverpigens Favn — 

og bevæget staar Du dér 

i det blide Drømme-Skær, 
og din Læbes Hvisken aander Danmarks Navn. 



Kor. 
Og i Bølgetoner bløde, 
som ved Elskovs første Møde^ 
vælder Minder, rige, søde, 

frem ved Navnets gyldne Klang: 
Barnets Leg bag Kornets Vove, 
Pigers Sang i stille Skove, 
Mandens dybe Længsel gennem Hjemmets Sang. 

Frederik. 

/ den Fred er godt at bo: 

Hjemmet er ej Gravens Ro, 
Livets Pulse hanker dér som udenlands; 

hvad et Slægtled lagde ned, 

købt m^ed Blod og døbt i Sved, 
staar af Jorden op i nye Somres Glans. 

Paa den lille Plet af Jord 

kan hver Vilje vokse stor, 
Evnen vinde Mester- Rang og Verdensnavn: 

Ploven vender Danmarks Muld, 

Agren blinker m^ed sit Guld, 
Haabets Lærke søger lukt m.od Himlens Favn ! 



Alle 
Og paa Bølgetoner bløde, 
gennem Slægters Slægters Møde, 
imod Fremtids Morgenrøde 

stiger Længslens stærke Klang: 
Fuglerøst i svale Skove, 
Vindens Sus i Kornets Vove, 
Havets Storhed strømmer gennem Hjemm^ets 

Sang! 



Paula. 

(har under Sangen siddet — som naar hun drammende stirrer paa 
sine Blomster — med Hænderne foldede i Skadet, anda^^tig og be- 

væget. Nu rejser hun sig — fatter om sit Glas, lidt genert — hæver 
Glasset og siger, vendt imod det merke Rum, i inderligt Udbrud). 

Bedstemo'r! — vor kære gamle Mo'r! . . . 

Alle 

(idet de staar op — med fremrakte Glas — seende i samme Retning). 

Vor kære gamle MoV! — 



(Tæppet). 

eleg. indb. 3 Kr. 25 øre. 
Sangenes Bog. 2 Kr. 25 Øre; eleg. indb. 3 Kr. 

75 øre. 
Forskrevet — . Roman. 2den Udgave. 5 Kr.; 

eleg. indb. 7 Kr. 

